qundao/data-zh-poetry huggingface dataset:
由石门过圭柔山道中口号
作者：林占梅
朝代：清
体裁：七言律诗

历过峰峦又水濆，冈田万顷一溪分。几多黄鸟栖红树，无数青山隐白云。诗思剧怜秋色晚，客途常怯夕阳曛。马蹄踏遍嵚�路，林外西风牧笛闻。
由芝兰山过金包里
作者：林占梅
朝代：清

蚕丛行十里，劳顿渐难禁。岭峻人如豆，山荒草似林。涧泉奔濑急，岩径入云深。小憩茅亭下，烹茶许细斟。
由观音山晚归，过栖云寺
作者：林占梅
朝代：清

诘曲度芳陂，岩阿拾级迟。看山凭款段，倚树听流离。花气晴频送，岚光暝忽移。荼■能好客，数里尚追随。
由金包里过石门
作者：林占梅
朝代：清

崱嶪嶕峣百怪呈，危途崭绝倍心惊。马从密筱穿云出，人向悬崖附葛行。匝地扬沙风料峭，漫天飞雨浪砰訇。摇鞭陡立峰峦上，俯首群山似阅兵。
甲子元日，酒筵中示陈榕士、叶松潭、郑贞甫茂才诸君暨舍弟若村
作者：林占梅
朝代：清

旭彩瞳瞳照绮筵，花枝池上弄晴妍。人逢甲子更新运，地息兵戈胜旧年。筹饷免为愁里客，衔杯且效饮中仙。诸君已具匡时藻，纶綍旋看降日边。
甲寅八月望儿生，赋答诸亲友
作者：林占梅
朝代：清

鬓毛将见白，惭愧乍悬弧。半老篁添笋，中年鹤哺雏。谬褒池上凤，敢比掌中珠。欲种儿孙福，心田是远图。
留别黄小石
作者：林占梅
朝代：清

天上浮槎到赏音，班荆未久惜分襟。心香一瓣长望汝，韩、孟交情深更深。谈元话古意尤同，无限精神别后通。但得吟笺频惠我，十年已备碧纱笼。
留别黄小石·其一
作者：林占梅
朝代：清

天上浮槎到赏音，班荆未久惜分襟。心香一瓣长望汝，韩、孟交情深更深。
留别黄小石·其二
作者：林占梅
朝代：清

谈元话古意尤同，无限精神别后通。但得吟笺频惠我，十年已备碧纱笼。
病中即事
作者：林占梅
朝代：清

卧疾连年气不扬，新愁旧事总回肠。儿童望色时相慰，肌肉消形每自伤。却病无方徒服药，求神有应愿随香。于今二竖都驱遣，积善还当答上苍。
病中感赋
作者：林占梅
朝代：清

愁病相兼剧可怜，奄奄命似一丝延。求医难遇肱三折，虑事何曾眼一眠。蜡视盘飧浓亦淡，海添更漏夜如年。更闻蛮触争蜗角，搔首咨嗟只问天。
痛悼
作者：林占梅
朝代：清

生死悠悠恨最长，魂难入梦慰衷肠。丁兰刻木空追像，潘岳吟诗半悼亡。读到「蓼莪」篇顿发，歌来「窈窕」句堪伤。中宵枨触忧离起，又听征鸿唳夜霜。
癸丑岁暮苦苦行
作者：林占梅
朝代：清

苦苦苦，频年苦，频年未有今年苦。兵燹纷纷百事乖，道途梗塞财源杜。公私逼窘年已残，借贷何从觅阿堵。食指计千空两拳，巧妇难为无米釜。扬威时有暴富儿，索债声高狂似虏。嗟予历过而立年，那曾遭遇此凌侮。点金无术避无台，良策惟有装聋瞽。漫拟子云作解嘲，苦况笔笔从头数。记自夏初遭阽危，玄冥为祟日淋漓。霪霖无霁日，沮洳无乾时。桑田变沧海，芦灰力莫支。昆阳未战屋先毁，人畜漂没极遐迩。死者无辜生无聊，谷价虽贱无人市。如逢富弼能赈民，祸乱未形自可止。复因台、凤贼猖狂，销患焉能先及此。岂料凶徒藉此诱穷民，因饥夺食成群起。一朝啸聚盈绿林，王道平平忽尔尔。出没无常肆剽掠，如虎负嵎险足恃。可怜玩敌难成功，未发先泄事危矣。健卒群誇曳落河，登坛自诩将门子。探穴思裹邓艾毡，渡河旋陷张方垒。满胸锐气陡然平，风声鹤唳尽疑兵。袅獍从兹益无忌，百里溪山日纵横。亦知恶极难逃咎，思将分类避贼名。讹言四起民摇动，漳、泉疆划斗祸成。两造焚攻焰烛天，八人到处氓无廛。我为池鱼祸并及，凡百如扫成云烟。此时生命轻于纸，杀人食肉类屠豕。控肝夸□肆强凶，馀骸枕藉烧无已。烧无已，痛如何。乃父空局蹐，乃祖徒媕娿。掉头浑不顾，同室任操戈。更有惨祸绝今古，伐幽毁骨伤天和。鲜血既流荡阴里，枯骨空抛无定河。岂忘拨乱缘饷匮，不药之病病难瘥。小道皆荆棘，大道遍妖魔。自夏徂秋行不得，「行不得也哥哥」。向使有病须针砭，亦宜调剂加抚摩。虽云养痈恐贻患，庸医躁进罪更苛。加之喜功图利己，微风海上复生波。只知高官厚禄雄豪快，其如万户千家咒詈多。鄙夫畏贼如畏虎，血仅禦贼短资斧。遂使滋蔓久难除，聚？成雷应跋扈。即今财货齐匮艰，闾阎寂寂停商贾。矧复天寒岁暮时，巨户财竭细民苦。苦苦苦，频年苦，频年未有今年苦。
癸丑岁暮苦苦行
作者：林占梅
朝代：清
体裁：古风

苦苦苦，频年苦，频年未有今年苦。兵燹纷纷百事乖，道途梗塞财源杜。公私逼窘年已残，借贷何从觅阿堵。食指计千空两拳，巧妇难为无米釜。扬威时有暴富儿，索债声高狂似虏。嗟予历过而立年，那曾遭遇此凌侮。点金无术避无台，良策惟有装聋瞽。漫拟子云作解嘲，苦况笔笔从头数。记自夏初遭阽危，玄冥为祟日淋漓。霪霖无霁日，沮洳无乾时。桑田变沧海，芦灰力莫支。昆阳未战屋先毁，人畜漂没极遐迩。死者无辜生无聊，谷价虽贱无人市。如逢富弼能赈民，祸乱未形自可止。复因台、凤贼猖狂，销患焉能先及此。岂料凶徒藉此诱穷民，因饥夺食成群起。一朝啸聚盈绿林，王道平平忽尔尔。出没无常肆剽掠，如虎负嵎险足恃。可怜玩敌难成功，未发先泄事危矣。健卒群誇曳落河，登坛自诩将门子。探穴思裹邓艾毡，渡河旋陷张方垒。满胸锐气陡然平，风声鹤唳尽疑兵。袅獍从兹益无忌，百里溪山日纵横。亦知恶极难逃咎，思将分类避贼名。讹言四起民摇动，漳、泉疆划斗祸成。两造焚攻焰烛天，八人到处氓无廛。我为池鱼祸并及，凡百如扫成云烟。此时生命轻于纸，杀人食肉类屠豕。控肝夸□肆强凶，馀骸枕藉烧无已。烧无已，痛如何。乃父空局蹐，乃祖徒媕娿。掉头浑不顾，同室任操戈。更有惨祸绝今古，伐幽毁骨伤天和。鲜血既流荡阴里，枯骨空抛无定河。岂忘拨乱缘饷匮，不药之病病难瘥。小道皆荆棘，大道遍妖魔。自夏徂秋行不得，「行不得也哥哥」。向使有病须针砭，亦宜调剂加抚摩。虽云养痈恐贻患，庸医躁进罪更苛。加之喜功图利己，微风海上复生波。只知高官厚禄雄豪快，其如万户千家咒詈多。鄙夫畏贼如畏虎，血仅禦贼短资斧。遂使滋蔓久难除，聚�成雷应跋扈。即今财货齐匮艰，闾阎寂寂停商贾。矧复天寒岁暮时，巨户财竭细民苦。苦苦苦，频年苦，频年未有今年苦。
癸亥元旦踏春自东城归，与陈榕士、叶松潭、家薇臣坐谭，首唱一律
作者：林占梅
朝代：清

下元甲子数将周，又到清时景运头。四野绿畴忻岁首，一轮红日豁晴眸。关河完固驱狼豕，刀剑销残买犊牛。我是西湖閒散吏，几时同泛木兰舟。
登内湾岩
作者：林占梅
朝代：清

百尺危楼峭壁悬，元龙那有此天然。迎眸山色无今古，悦耳泉声有管弦。野鹭行行投晚浦，丛篁历历数平川。可怜大道皆荆棘，胜境睽违已廿年。
登大屯山口号
作者：林占梅
朝代：清

腥风掠地战荆蒿，原兽惊人竞遁逃。回忆旧时较猎处，鼻端出火血沾袍。
登栖云岩，偶晤家琴樵茂才题壁
作者：林占梅
朝代：清

舣棹寻幽到上方，故人邂逅永公房。蝉声时趁钟声远，书味应兼道味长。四壁风骚留草字，一区水石佔梅香。评茶坐话苔矶久，岩畔归云已夕阳。
登牛栏坑后山憩野人家
作者：林占梅
朝代：清

寒烟凝聚暮云飞，岚翠霏霏欲湿衣。峭壁萝垂泉脉细，层岩竹密日光微。山多樵径愁迷路，林有人家许叩扉。小坐暂将清茗酌，阶前猿鸟亦忘机。
登青潭岩顶题壁
作者：林占梅
朝代：清

共羡溪山好，逍遥似隔凡。钟声敲落日，飞鸟趁归帆。暮霭长林泊，秋光远渚衔。精篮藏极顶，爽岭遍松杉。
登香山港市楼晚归
作者：林占梅
朝代：清

楼外苍茫日欲倾，眼光惝恍耳交鸣。沧溟云暗垂鹏翼，林樾风狂起虎声。动地波涛攻断岸，漫天沙土障遥城。匆匆仆马归来晚，垒块时消酒一罂。
白石村春日閒游
作者：林占梅
朝代：清

草堂昼永日迟迟，笠屐郊原倜傥时。十亩嫩苗肥似韭，一川碎石白于脂。独归田叟锄翻荷，对语村童犊倒骑。行过桥南堤尽处，读书堂认柳丝丝。
盐水港归途
作者：林占梅
朝代：清

岭下多沙碛，弯环出水滨。山云堆臃肿，海日散轮囷。潮势狂吞艇，风威猛扑人。舆窗时半启，放眼尽埃尘。
石门道中遇雨，舆中闷卧口占
作者：林占梅
朝代：清

危途泥滑滑，仆马欲消魂。雾重埋山市，涛狂撼石门。溪桥经雨断，岭树受风喧。彷佛闻鸡犬，欣然已近村。
祉亭大姻翁以诗见贺，回叠原韵答谢
作者：林占梅
朝代：清

甲第钦前辈，诗书切后图。窃符歌采苡，敢道梦怀珠。公爱乌因屋，人传鹤引雏。来年如再索，汤饼报悬弧。
秋夜
作者：林占梅
朝代：清

袅袅茶烟飏小楼，楼头风月趣兼收。寺钟韵远传清夜，坞竹声多报早秋。半部诗篇宗白傅，一生心事肖黄州。灯前重览南来信，绿绮频弹莫解忧。
秋夜书怀
作者：林占梅
朝代：清

空斋寂坐感牢骚，一片秋声起怒涛。大海鱼龙方叫啸，中原鸿雁更哀嗷。四城杀气传金柝，万里雄心付宝刀。闻道神京呼癸切，挽刍无计首空搔。书生白面亦谈兵，杀贼无人孰请缨。忧国何须论在位，轻财未必尽沽名。剑锋未试光腾啸，棋劫难消尚战争。寄语运筹帷幄者，好须努力答升平。口里雌黄任爱憎，只求心似玉壶冰。清高赵老琴同鹤，神骏支公马与鹰。身外功名甘落寞，胸中意气尚崚嶒。有时醉把吴钩舞，一片寒芒百丈腾。
秋夜书怀·其一
作者：林占梅
朝代：清

空斋寂坐感牢骚，一片秋声起怒涛。大海鱼龙方叫啸，中原鸿雁更哀嗷。四城杀气传金柝，万里雄心付宝刀。闻道神京呼癸切，挽刍无计首空搔。
秋夜书怀·其三
作者：林占梅
朝代：清

口里雌黄任爱憎，只求心似玉壶冰。清高赵老琴同鹤，神骏支公马与鹰。身外功名甘落寞，胸中意气尚崚嶒。有时醉把吴钩舞，一片寒芒百丈腾。
秋夜书怀·其二
作者：林占梅
朝代：清

书生白面亦谈兵，杀贼无人孰请缨。忧国何须论在位，轻财未必尽沽名。剑锋未试光腾啸，棋劫难消尚战争。寄语运筹帷幄者，好须努力答升平。
秋夜宿剑潭寺
作者：林占梅
朝代：清

怪石澄潭绕径长，登临镇日任相羊。著衣欲湿皆岚翠，度水尤清是桂香。松引岩云环客榻，竹招山月下禅房。停琴品罢支公茗，又鼓谈经廿一章。
秋夜感旧作
作者：林占梅
朝代：清

秋风从西来，萧萧鸣纸阁。百感忽然生，四顾叹离索。忆我束发时，壮怀亦磊落。买棹游江湖，走马入京洛。文士交何、刘，侠客结朱、郭。携酒上歌楼，挥金恣欢乐。归来曾几时，家居渐落寞。两鬓惊萧疏，一身苦羁缚。已敝苏子貂，不舞羊公鹤。负此七尺躯，铸就六州错。安得请长缨，直扫单于幕。射虎弯星弧，斩蛟拭霜锷。已矣复何言，此想真虚作。中夜起披衣，转觉鸡声恶。
秋夜留彭雅夫夜话
作者：林占梅
朝代：清

一轮明月柳梢头，唧唧虫声傍砌幽。有客清谈同煮茗，谁家吹笛尚凭楼。竹阴滴露萧斋夜，梧叶飘风小院秋。漏鼓沉沉君莫去，纵非陈榻也须留。
秋夜述怀
作者：林占梅
朝代：清

『窃闻三十九，劳生已强半』。此是坡公语，惊心发长叹。叹我值其年，无成徒愒玩。矧复遭丧亡，丧亡伤举案。「关睢」赋「好逑」，调和琴瑟赞。素性乐恬幽，高怀喜文翰。照户无小星，房帏绝妒悍。犹如影随形，尽日陪坐畔。可叹结缡时，台疆际离乱。兵燹复年荒，横流嗟浩漫。加之二竖来，为灾骨中钻。有时灾于齿，焦灼同炉炭。有时灾于足，始痛终溃烂。乃复灾于目，咫尺不能看。如居土穴中，四堵皆昏暗。如堕苦海中，茫茫无涯岸。几至不欲生，心急莫能按。幸赖闺中人，刻刻侍帏幔。焚香祷天佛，叩头同捣蒜。但期夫眼明，自甘减寿算。至诚果感神，比理可一贯。金■刮双睛，岩电时忽灿。可怜伉俪情，三载同患难。永愿相倡随，何期遽分散。当此深秋时，连宵倍凄惋。一纸隔阴阳，俨若千里判。果能姗然来，念切心无惮。世世为夫妇，誓词岂河汉。髣佛听悲声，林风似呼唤。凄怆不成眠，拥衾以待旦。
秋思
作者：林占梅
朝代：清

秋英开后已无花，征战频年怅海涯。独对西风起愁思，孤城落日又鸣笳。
秋感
作者：林占梅
朝代：清

秋色萧萧院落深，捲帘人怯暮寒侵。胸多磊块聊拚酒，调带悲凉怕鼓琴。断雁唳霜传远信，哀蛩咽月和微吟。剧怜长夜空房寂，灯影摇青刻漏沉。
秋感五首
作者：林占梅
朝代：清

一年客易又秋风，枕簟凉生竹院东。断续戍楼闻画角，翱翔云路起征鸿。兴悲宋玉情堪托，作赋欧阳句自工。中夜偶然惊梦觉，挑灯我亦问奚僮。世事纷纭似乱蓬，一年容易又秋风。连营刁斗音相递，隔地烽烟道未通。骐骥已空今冀北，鸱鸮犹踞古江东。中流击楫平生志，无米之炊计易穷。火云收尽见长空，独凭危栏远望通。几日寂寥因醉酒，一年容易又秋风。邻砧声急传深巷，墙柳阴疏忆故丛。最是落花如雨后，不堪回首向城东。月冷霜高夜气冲，残灯四壁遍吟虫。琴书有味堪为伴，山水多情最系衷。半世浮沉嗟往事，一年容易又秋风。可怜早岁干云气，浪掷居诸玩愒中。柴门深闭寂寥中，抱瓮携锄兴未穷。诗思满怀宗白傅，菊花盈把感陶公。气消溽暑来新雁，韵易清商入爨桐。静里不知时序改，一年容易又秋风。
秋感五首·其一
作者：林占梅
朝代：清

一年客易又秋风，枕簟凉生竹院东。断续戍楼闻画角，翱翔云路起征鸿。兴悲宋玉情堪托，作赋欧阳句自工。中夜偶然惊梦觉，挑灯我亦问奚僮。
秋感五首·其三
作者：林占梅
朝代：清

火云收尽见长空，独凭危栏远望通。几日寂寥因醉酒，一年容易又秋风。邻砧声急传深巷，墙柳阴疏忆故丛。最是落花如雨后，不堪回首向城东。
秋感五首·其二
作者：林占梅
朝代：清

世事纷纭似乱蓬，一年容易又秋风。连营刁斗音相递，隔地烽烟道未通。骐骥已空今冀北，鸱鸮犹踞古江东。中流击楫平生志，无米之炊计易穷。
秋感五首·其五
作者：林占梅
朝代：清

柴门深闭寂寥中，抱瓮携锄兴未穷。诗思满怀宗白傅，菊花盈把感陶公。气消溽暑来新雁，韵易清商入爨桐。静里不知时序改，一年容易又秋风。
秋感五首·其四
作者：林占梅
朝代：清

月冷霜高夜气冲，残灯四壁遍吟虫。琴书有味堪为伴，山水多情最系衷。半世浮沉嗟往事，一年容易又秋风。可怜早岁干云气，浪掷居诸玩愒中。
秋斋难感
作者：林占梅
朝代：清

感慨看丛菊，悲鸣听断鸿。旧游追蓟北，僻处困瀛东。债与年俱积，才随境并穷。几多幽抑事，抒写向吟筒。陡觉双丸急，华颠半欲丝。问年加马齿，抚体渐鸡皮。短鬓疏如许，孱躯弱不支。萧斋岑寂甚，回首怅芳时。此时犹坎壈，搔首辄长呼。霜鬓繁频见，风怀淡欲无。功名同嚼蜡，陇圃望还珠。太息高堂镜，何曾尚故吾。生计蹉跎甚，朝朝自闭门。妻勤甘并妾，子幼却疑孙。课仆三章约，交人一念存。瘦藤随曳履，拨闷赖兹园。戎马亲经后，劳薪累病躯。毁家宁左计，报国效前驱。我自输人吝，人咸笑我愚。年来吟咏癖，清兴败催租。
秋斋难感·其一
作者：林占梅
朝代：清
体裁：五言律诗

感慨看丛菊，悲鸣听断鸿。旧游追蓟北，僻处困瀛东。债与年俱积，才随境并穷。几多幽抑事，抒写向吟筒。
秋斋难感·其三
作者：林占梅
朝代：清
体裁：五言律诗

此时犹坎壈，搔首辄长呼。霜鬓繁频见，风怀淡欲无。功名同嚼蜡，陇圃望还珠。太息高堂镜，何曾尚故吾。
秋斋难感·其二
作者：林占梅
朝代：清
体裁：五言律诗

陡觉双丸急，华颠半欲丝。问年加马齿，抚体渐鸡皮。短鬓疏如许，孱躯弱不支。萧斋岑寂甚，回首怅芳时。
秋斋难感·其五
作者：林占梅
朝代：清
体裁：五言律诗

戎马亲经后，劳薪累病躯。毁家宁左计，报国效前驱。我自输人吝，人咸笑我愚。年来吟咏癖，清兴败催租。
秋斋难感·其四
作者：林占梅
朝代：清
体裁：五言律诗

生计蹉跎甚，朝朝自闭门。妻勤甘并妾，子幼却疑孙。课仆三章约，交人一念存。瘦藤随曳履，拨闷赖兹园。
秋日游栖云岩，作即景画赠许荫庭明经并题
作者：林占梅
朝代：清

挂壁流泉匹练飞，白云深处叩禅扉。斜阳一抹秋林晚，古径无人僧独归。
秋望感怀
作者：林占梅
朝代：清

干戈愁满地，怅怅欲何之。天步艰难日，民生困厄时。笙歌声已歇，鼓角听尤悲。小立河桥上，斜阳照大旗。城南与城北，满目景苍凉。村舍焚馀废，田园战后荒。戒严多斥堠，伏衅惧萧墙。不忍谈时事，西风易断肠。
秋望感怀·其一
作者：林占梅
朝代：清

干戈愁满地，怅怅欲何之。天步艰难日，民生困厄时。笙歌声已歇，鼓角听尤悲。小立河桥上，斜阳照大旗。
秋望感怀·其二
作者：林占梅
朝代：清

城南与城北，满目景苍凉。村舍焚馀废，田园战后荒。戒严多斥堠，伏衅惧萧墙。不忍谈时事，西风易断肠。
秋游隙溪，饮草亭作
作者：林占梅
朝代：清

修篁簇簇连沙汀，秋色苍然来草亭。岩云片片忽飞去，送到群峰入眼青。杖头幸有百钱挂，村沽饮共桑麻话。曲涧清泉鸣似琴，平林冷淡秋如画。樽前畅饮杯复杯，陶然诗兴酒边来。吟秋步入菊畦去，寒香插鬓笑颜开。人生自古贵行乐，明朝还把游山约。数声牧笛催人归，前村已上如钩月。
秋雨夜宿圆山庄
作者：林占梅
朝代：清

夜气冷侵肤，愁怜独客孤。灯光寒顿缩，人影淡如无。燐火前林出，鸮声隔涧呼。复闻窗外雨，凄绝滴檐梧。
答徐碧岩令弟荐秋茂才
作者：林占梅
朝代：清

胸中万轴富邱坟，年少翩翩白练裙。笑我头衔称太守，却无高榻愧留君。珊瑚笔架旧家声，人自温醇学自精。宝翰沸漓承辱赠，还将木李报投琼。
答徐碧岩令弟荐秋茂才·其一
作者：林占梅
朝代：清

胸中万轴富邱坟，年少翩翩白练裙。笑我头衔称太守，却无高榻愧留君。
答徐碧岩令弟荐秋茂才·其二
作者：林占梅
朝代：清

珊瑚笔架旧家声，人自温醇学自精。宝翰沸漓承辱赠，还将木李报投琼。
系船登石岩，烹茶晚眺
作者：林占梅
朝代：清

绿树阴浓处处蝉，溪山如画晚晴天。烹茶趺坐西岩上，閒看遥村起暮烟。
红毛港晓发
作者：林占梅
朝代：清

竟夜梦难圆，晨星窥客舍。仆夫眼瞢腾，轮鞅迟迟驾。小犬嗥阶前，寒灯闪篱罅。霜华冷似冰，小立茅檐下。
罗山道中口号
作者：林占梅
朝代：清

倦鸟寻窠下，幽花隔树香。晚风清暑气，客路绕愁肠。马恋平芜绿，旗翻落日黄。费公仙术短，坐叹道遥长。
老来娇
作者：林占梅
朝代：清

有菊东篱下，始遭凡菊娇。露苞时矗矗，绽蕊尚寥寥。他花开欲遍，弱蒂尚摇摇。岂知此花好，植品特超超。不轻逞颜色，时至始苗条。芳房高吐萼，锦瓣密垂髫。艳丽奔金粉，轻盈著绛绡。牡丹差比态，粉本岂能描。如人未遇时，交谪竞腾嚣。及逢得志日，瓦砾亦琼瑶。梁灏一学究，买臣一山樵。晚成推大器，土壤忽云霄。回头奋迹地，妇孺亦歌谣。人生犹如此，何况物之翘。春秋肯阅历，雨露相滋浇。自然会腾达，华贵在一朝。我欲锡佳名，奚以称孤标。园丁草解事，呼曰「老来娇」。
自内湖归，道中题壁
作者：林占梅
朝代：清

倦游归去意如痴，岩谷何曾有色丝。寄语是乡诸父老，种花且漫种胭脂。
自内湾庄晚归田舍
作者：林占梅
朝代：清

揽辔层巅上，川原极目长。溪流翻夕照，山色放秋光。栖鸟喧深树，归牛下远冈。炊烟三五缕，遥瞩认田庄。
自南港内山晚归庄舍
作者：林占梅
朝代：清

林坳一径通，缓步踏蚕丛。树老粘苔碧，崖阴返照红。鸣流奔断涧，平野入遥空。四顾皆苍莽，岚烟远近笼。
自南港到鸡笼道中口号
作者：林占梅
朝代：清

群峰势何奇，追随十馀里。回首及斜阳，始入昏霭里。
自双溪归，复泛剑潭
作者：林占梅
朝代：清

暗川如画入眸赊，百转清流曲复斜。岩畔风微修竹静，松巅日冷片云遮。穿林野蝶随樵担，掠水鱼鹰避钓槎。我爱澄潭好烟景，寻幽几度欲移家。
自双溪石
作者：林占梅
朝代：清

一雨田原足，芳荪夹岸生。身轻争马健，径窄让牛行。溪树连空远，山云积涧平。清游归去晚，数里夕阳明。
自双溪石阁晚归
作者：林占梅
朝代：清

东皋回首白云巅，竹策芒鞋度曲旋。峭壁每生悬涧树，层峦难阻出山泉。一溪流水回芳磴，十里平芜际暮天。待得渔樵归去后，渡头落日上轻烟。
自大坪庄晚归口佔
作者：林占梅
朝代：清

夏木悬崖万叶繁，平畴俯瞩遍烟村。云移林影封岩屋，山趁溪流出海门。极浦一轮红落日，接天十里绿平原。独行始觉归途远，新月如钩色尚昏。
自芝兰归新庄途次即目
作者：林占梅
朝代：清

晻暧溪山起暮烟，平芜十里尽园田。笼笼翳景看遥树，虢虢清流爱细泉。放牧马嘶芳草岸，泊船人语夕阳天。最欣一幅营邱画，坐对茅亭意洒然。
自芝兰晚归新庄
作者：林占梅
朝代：清

马蹄轻健快平坡，历落村庄近水多。乍退潮沙纹绮縠，暴长篱笋簇矛戈。浓云阵阵方漫野，细雨霏霏尚隔河。行到渡头天欲晓，待船时听打鱼歌。
自金门溪晚归
作者：林占梅
朝代：清

山容环列幛，云气薄于罗。夕照明烟树，风寒亚晚禾。渡头芳草断，牛背暮鸦多。村舍葱茏里，谁家起晚歌。
自题万壑松古琴歌
作者：林占梅
朝代：清

君不见灵光之殿能常峙，独立崔巍众翘企。又不见显庆之辂能久存，任教戎马来播掀。若非神物常护卫，石泐金寒久应敝。兹有琴名「万壑松」，青莲佳句工形容。质轻如纸坚如玉，漆光幻出云烟浓。陆离不藉玳瑁饰，斑驳浑同苔藓封。蛇腹已誇化工妙，牛毛又受断文重。文士纷纷琴是抱，琴中别有商山皓。三尺丝桐鬼神呵，数点梅花天地老。荒唐何必说钧天，元音细按出冰弦。断续隔林传远磬，琤琮漱石听鸣泉。彝是商兮鼎是夏，太古之物岂徒然。鸢飞鱼跃天机畅，馀音既歇心尤旷。想见当时运斧功，饬材精庀诚哲匠。嗟予嗜痂生海东，十年大索难遭逢。坐上指南忽有客，不辞航海求真龙。赵璧价昂非所惜，果然得此拟焦桐。腹镌「至德」唐年号，邂逅如观千岁翁。尤欣本为吾家物，「次崖」二字篆奇崛。后因兵燹归登瀛，五叶珍藏谁敢乞。我今一旦购得之，登山临水每携持。凉月当空一再鼓，如对先生抱膝时。
致新任台湾道吴桐云观察二首
作者：林占梅
朝代：清

凤池奏罢出朝端，昼日心诚一点丹。已见扬鞭游绝塞，曾经决策息狂澜。衡才惟务华而实，持律能兼猛与宽。弦诵堂幽萧牍简，皋比豸服共瞻观。胸怀叔度叹汪洋，揽辔澄清志四方。善政几多传泐颂，仁风到处羡披扬。早年词翰齐韩、柳，此日功名媲寇、黄。厚泽如春台峤遍，旋看斥卤化康庄。
致新任台湾道吴桐云观察二首·其一
作者：林占梅
朝代：清

凤池奏罢出朝端，昼日心诚一点丹。已见扬鞭游绝塞，曾经决策息狂澜。衡才惟务华而实，持律能兼猛与宽。弦诵堂幽萧牍简，皋比豸服共瞻观。
致新任台湾道吴桐云观察二首·其二
作者：林占梅
朝代：清

胸怀叔度叹汪洋，揽辔澄清志四方。善政几多传泐颂，仁风到处羡披扬。早年词翰齐韩、柳，此日功名媲寇、黄。厚泽如春台峤遍，旋看斥卤化康庄。
艋川书叹
作者：林占梅
朝代：清

古道谁云今尚留，乡闾时抱杞人忧。平生意气吞湖海，此日奔驰叹马牛。尽觉世情如纸薄，肯将时事等云浮。从兹敢鄙王戎吝，和峤应推第一流。家计时艰两未平，劳薪尽日事非轻。蚍蜉撼树庸何怪，鬼蜮含沙亦足惊。忍把货泉填欲壑，遂教乐土变愁城。归来默默蒲团坐，魔障于今愿不生。
艋川书叹·其一
作者：林占梅
朝代：清

古道谁云今尚留，乡闾时抱杞人忧。平生意气吞湖海，此日奔驰叹马牛。尽觉世情如纸薄，肯将时事等云浮。从兹敢鄙王戎吝，和峤应推第一流。
艋川书叹·其二
作者：林占梅
朝代：清

家计时艰两未平，劳薪尽日事非轻。蚍蜉撼树庸何怪，鬼蜮含沙亦足惊。忍把货泉填欲壑，遂教乐土变愁城。归来默默蒲团坐，魔障于今愿不生。
艋川登眺
作者：林占梅
朝代：清

溪流浩淼势争奔，狮象交牙锁海门。沃野辟成香稻界，群峰环护绿篁村。楼台傍岸闾阎壮，樯楫迷津贾客喧。别有幽栖山水趣，江南而外漫同论。
节烈行
作者：林占梅
朝代：清

吾家有姑端且庄，廿载依依事高堂。长成远嫁温陵客，天遣梁鸿配孟光。夫婿本多才，励志帷常下。伴读操女红，一灯共深夜。第思战捷可救穷，抟风苦盼鲲鹏化。讵知郎命生不辰，文章憎达遭邅迍。再战再北筋力尽，呕心有血长吟呻。凄风惨烈鸺鹠叫，才人竟赴修文召。孤雏寡鹄悲㷀㷀，入门惟有青蝇吊。抚棺恸哭思捐生，决欲相随到玉京。诸亲劝姑慎勿死，谓姑关系诚非轻。尔身无姑舅，尔夫无弟兄。两孤、三尺土，死后谁经营。吾姑始悟肩荷重，日勤操作夜饮泣，节操凛懔冰霜清。儇薄少年悦姑美，饵以黄金置诸几。姑不之顾中赩然，手浣衣裳心似水。深霄感帨惊吠尨，强暴居然敢窥伺。烈哉矩姑，握刀而起。先断己发，后断伧趾。狂夫跪呼救，号声动邻里。众人代乞命，舍之不足齿。姑曰惟恐污我刀，不然一杀直屠豕。携儿哭诉我祖前，祖重其节筹保全。谓尔无所居，我有居三椽。谓尔无所食，我有数亩田。寒则遗以衣，贫则遗以钱。困乏不必虑，抚孤心可专。我母亦少寡，同病乃相怜。我初出母腹，爱我意拳拳。日哺我食、夜鸣我眠，我身成立，姑首皓然。无以报姑德，寸心常歉然。岂期姑子懦而弱，娶妇任其肆奇虐。因之愤病入膏肓，延龄竟少神仙药。吁嗟乎，我闻节烈格穹苍，作善之理宜降祥。姑乃命乖蹇，其后复不昌。修德弗获报，天道殊茫茫。我欲请旌表，为姑建高坊。大书特书「节烈」字，垂诸不朽长煌煌。
芝兰庄
作者：林占梅
朝代：清

北庄已过又南庄，鸡犬桑麻趣味长。一路平畴环峭壁，芝兰香带稻花香。
芝兰庄夜归
作者：林占梅
朝代：清

水阔天逾碧，林深月亦低。流奔鱼■战，芦密蟹灯迷。溪道直还曲，帆风东复西。咿咿村树里，忽听唱晨鸡。
苦旱
作者：林占梅
朝代：清

旱霓四布若流丹，处处惊云陇亩乾。无石可鞭难致雨，有河皆涸不知滩。村庄画地争田水，老少呼天结社坛。但得一声雷起顿，土膏尺寸为论欢。
莲峰先生代购古琴并惠手书，赋诗志感
作者：林占梅
朝代：清

忽报榕城鸟使还，瑶琴、华翰喜双颁。兰言满幅珠玑灿，桂轸横床锦绣斑。白鹤朱霞频想像，暮云春树切追攀。临风无限知音想，何但尘襟一切删。
薄暮次罗山野望
作者：林占梅
朝代：清

长征此去路无穷，漠漠征尘逐晚风。一片孤城哀角外，千竿修竹夕阳中。血腥战骨争饥犬，雨打荒营没乱蓬。但愿牧民来召、杜，笙歌重见旧瀛东。
薄暮潭底道中
作者：林占梅
朝代：清

霁景豁吟眸，身閒爱浪游。波光摇落日，山色淡深秋。远树笼僧舍，归云拥戍楼。徘徊驴背上，诗思更清幽。
薄暮狮头崖望官渡，叠前年韵
作者：林占梅
朝代：清

寒消潦水碧潭澄，百级高崖奋袂升。远树忽明残照射，平沙乍隐晚潮增。港吞口似贪婪吏，山烧头如受戒僧。一带萧芦残苇里，又多无数打鱼罾。
薄暮自近村归新庄精舍
作者：林占梅
朝代：清

閒来野老话桑麻，谈罢归时兴趣赊。水足春田看叱犊，日平暮树听啼鸦。连村修竹阴随步，一路芳荪绿到家。自掩荆扉灯上后，拨炉重试雨前茶。
薄暮过新庄山脚
作者：林占梅
朝代：清

芳塍历历径平沙，修竹柴门野老家。牛背数声村笛远，渡头十里酒旗斜。晴云曳白归春岫，落日摇红幻暮霞。此际吟情溪上好，閒看田父话桑麻。
薄暮香山道中
作者：林占梅
朝代：清

薄暮凉飙动，萧萧振角巾。疲驴归路健，猛犬过村驯。潦水痕初减，霜枫色渐新。苍茫秋浦外，声落雁行频。
虹贯月楼为先世藏书处，瞫褫富繁，日久多致残蚀。修葺之馀，感赋此诗
作者：林占梅
朝代：清

贯虹楼上旧藏书，充栋横陈富五车。乱部柳州屯野马，倒流苏海簇蟫鱼。多同鲁鼓亡章法，恰肖秦篇拾烬馀。阅月晴窗勤检葺，已从玩愒悔当初。
西园见山池有感，作示友人
作者：林占梅
朝代：清

人生世上苦不足，愿大焉能偿所欲。身才饱煖思艳妻，既得艳妻慕金玉。天台四万八千丈，巨海茫茫路莫续。洞庭三万六千顷，层云缈缈目难瞩。妄想能教鬼魅乘，暗里牵人投桎梏。何如园圃养吾身，息机汉阴无窘促。亭外有山排闼青，栏前有水盈池绿。池痕添夜雨，山光映朝旭。春来上山游，暑至临池浴。知足即此可行乐，翀霄何必慕鸿鹄。不然纵移天台、洞庭到我前，难免得陇复望蜀。我劝世上人，园圃勤锄斸。切休纤芥苦劳心，有限精神自荼毒。图大往往小亦亡，无路可行羝藩触。
观水火穴纪事
作者：林占梅
朝代：清

闻说火山奇，共入火山去。遥望白芙蓉，排列白云处。廿里大仙岩，寄宿许小住。俯视来时途，白云积如絮。破晓乘篮舆，重觅火山路。沿径诘曲行，四塞皆烟雾。林外闻清钟，引向禅堂驻。老僧瘦于猿，问答多妙悟。引我观火穴，舍舆著芒屦。崎岖历蚕丛，阴翳入深树。攀萝数里馀，倏忽睹奇趣。山头曲突如，火光烂飞炷。其穴乃有六，穴烈燄竞吐。中有清泉流，如瀑势奔注。水火同一源，上炎下流溯。有树奇不枯，去火甫两步。青草环四傍，土色俨铁铸。煮茗有异芳，饮之等甘澍。对此共称奇，莫能明其故。徘徊同忘归，不觉碧天暮。纪异愧无才，即景诗聊赋。
观瀑布泉二首
作者：林占梅
朝代：清

绝磴扪萝上，奔泉擅异观。长虹悬树杪，飞电落岩间。常引千寻响，能生六月寒。我来当盛夏，漱石听淙潺。日丽全融雪，峰晴陡溜冰。绛河波骤泻，白练色如凝。绡岂鲛人织，梭疑龙女腾。夜来临皓月，掩映倍清澄。
观瀑布泉二首·其一
作者：林占梅
朝代：清

绝磴扪萝上，奔泉擅异观。长虹悬树杪，飞电落岩间。常引千寻响，能生六月寒。我来当盛夏，漱石听淙潺。
观瀑布泉二首·其二
作者：林占梅
朝代：清

日丽全融雪，峰晴陡溜冰。绛河波骤泻，白练色如凝。绡岂鲛人织，梭疑龙女腾。夜来临皓月，掩映倍清澄。
观盂兰放水灯
作者：林占梅
朝代：清

一派繁华眼欲迷，瑜伽接引向西溪。灯光灿烂千家共，人语喧呼百戏齐。直使水神惊耀蚌，重教鳞族诧燃犀。今宵暂弛金吾禁，归路频闻报晓鸡。
观赛社有感
作者：林占梅
朝代：清

不堪回首数交亲，卅载流光变换频。锣鼓喧天欢笑处，举头多是少年人。
论诗
作者：林占梅
朝代：清

杜、苏以外岂无诗，界宋分唐祗自欺。何必寻仙蓬岛上，性情相合即师之。性灵、学问两宜兼，老妪能知律转严。俗语都从书史出，一经镕铸值千缣。
论诗·其一
作者：林占梅
朝代：清

杜、苏以外岂无诗，界宋分唐祗自欺。何必寻仙蓬岛上，性情相合即师之。
论诗·其二
作者：林占梅
朝代：清

性灵、学问两宜兼，老妪能知律转严。俗语都从书史出，一经镕铸值千缣。
诸同友人重游剑潭寺
作者：林占梅
朝代：清

瞳瞳旭日映窗纱，觅胜携朋泛晓楂。水上轻烟浮钓艇，溪干丛竹护渔家。空潭倒浸青山影，怪石翻冲白浪花。最好柳堤晴可望，数峰缺处见明霞。振衣同憩古招提，陌柳苍苍一望迷。石径风来松子脱，花阴昼静鸟声啼。放光水族惊投剑，闻筶池龟同伺齐。步到上方殊寂寞，竹间门掩老僧栖。
诸同友人重游剑潭寺·其一
作者：林占梅
朝代：清

瞳瞳旭日映窗纱，觅胜携朋泛晓楂。水上轻烟浮钓艇，溪干丛竹护渔家。空潭倒浸青山影，怪石翻冲白浪花。最好柳堤晴可望，数峰缺处见明霞。
诸同友人重游剑潭寺·其二
作者：林占梅
朝代：清

振衣同憩古招提，陌柳苍苍一望迷。石径风来松子脱，花阴昼静鸟声啼。放光水族惊投剑，闻筶池龟同伺齐。步到上方殊寂寞，竹间门掩老僧栖。
诸子侄入塾，题书斋南壁。并奉正杨明浦先生
作者：林占梅
朝代：清

璃窗四壁张，清趣味尤长。风带书声朗，花资墨气香。作文师永叔，下笔羡江郎。此塾诚幽爽，阴阴护翠篁。入塾年亲送，尊师藉训谟。最难唯际遇，切勿浪功夫。机慧烦先导，专勤亦要途。破蒙三载矣，诗礼重庭趋。
诸子侄入塾，题书斋南壁。并奉正杨明浦先生·其一
作者：林占梅
朝代：清

璃窗四壁张，清趣味尤长。风带书声朗，花资墨气香。作文师永叔，下笔羡江郎。此塾诚幽爽，阴阴护翠篁。
诸子侄入塾，题书斋南壁。并奉正杨明浦先生·其二
作者：林占梅
朝代：清

入塾年亲送，尊师藉训谟。最难唯际遇，切勿浪功夫。机慧烦先导，专勤亦要途。破蒙三载矣，诗礼重庭趋。
读刘苍石广文「半亩轩草」，题词二首
作者：林占梅
朝代：清

弦歌此日乍闻韶，家世青田溯匪遥。梦得诗篇多典丽，道真气宇本高标。词源倒峡才何大，天马行空势更超。读到风人敦厚处，知君著述富牛腰。可掬春风煦且清，持衡待士总和平。吟章藻思齐三凤，学业薪传在一经。黄绢选词徵妙语，碧纱囊句护佳名。惭予秃尽文通笔，唐突西施感愧生。
读刘苍石广文「半亩轩草」，题词二首·其一
作者：林占梅
朝代：清

弦歌此日乍闻韶，家世青田溯匪遥。梦得诗篇多典丽，道真气宇本高标。词源倒峡才何大，天马行空势更超。读到风人敦厚处，知君著述富牛腰。
读刘苍石广文「半亩轩草」，题词二首·其二
作者：林占梅
朝代：清

可掬春风煦且清，持衡待士总和平。吟章藻思齐三凤，学业薪传在一经。黄绢选词徵妙语，碧纱囊句护佳名。惭予秃尽文通笔，唐突西施感愧生。
读卓人孝廉「逐疫行」，走笔率成绝句
作者：林占梅
朝代：清

嗷嗷到处听哀鸿，鹃血今尤匝地红。召伯不来屠伯至，欲教浩劫遍瀛东。鼓吹声高独喜闻，朝朝挖眼复抽筋。最伤炮烙过钳网，入瓮何时请此君。人命庭前等草菅，可怜十室九沉瘝。果然一笑方包老，不是朱提不解颜。太息睚眦并餮饕，择肥而噬岂能逃。伤心最是行途者，胸次难平拟续骚。鬼才说鬼恰相宜，走出仙才腕更奇。一树诗歌千变化，奸邪妖魅各支离。自古灾祥感召多，蝗飞入境虎过河。酿成厉气将何遣，逐疫还祈大吏傩。
读卓人孝廉「逐疫行」，走笔率成绝句·其一
作者：林占梅
朝代：清

嗷嗷到处听哀鸿，鹃血今尤匝地红。召伯不来屠伯至，欲教浩劫遍瀛东。
读卓人孝廉「逐疫行」，走笔率成绝句·其三
作者：林占梅
朝代：清

人命庭前等草菅，可怜十室九沉瘝。果然一笑方包老，不是朱提不解颜。
读卓人孝廉「逐疫行」，走笔率成绝句·其二
作者：林占梅
朝代：清

鼓吹声高独喜闻，朝朝挖眼复抽筋。最伤炮烙过钳网，入瓮何时请此君。
读卓人孝廉「逐疫行」，走笔率成绝句·其五
作者：林占梅
朝代：清

鬼才说鬼恰相宜，走出仙才腕更奇。一树诗歌千变化，奸邪妖魅各支离。
读卓人孝廉「逐疫行」，走笔率成绝句·其六
作者：林占梅
朝代：清

自古灾祥感召多，蝗飞入境虎过河。酿成厉气将何遣，逐疫还祈大吏傩。
读卓人孝廉「逐疫行」，走笔率成绝句·其四
作者：林占梅
朝代：清

太息睚眦并餮饕，择肥而噬岂能逃。伤心最是行途者，胸次难平拟续骚。
读吴修轩上舍诗集，题词二首
作者：林占梅
朝代：清

渊然学问古为徒，岂藉申、韩作远图。命笔每开生面目，论文曾下死工夫。书真元凯耽同癖，画爱云林笑并迂。角逐名场身欲老，照人肝胆近今无。缅忆交游曾几时，相看鬓发渐成丝。科名而外无馀憾，经济尤深岂独诗。半世庾山常作赋，平生魏野不求知。廿年叹我同蹭蹬，觅句推敲只自怡。
读吴修轩上舍诗集，题词二首·其一
作者：林占梅
朝代：清

渊然学问古为徒，岂藉申、韩作远图。命笔每开生面目，论文曾下死工夫。书真元凯耽同癖，画爱云林笑并迂。角逐名场身欲老，照人肝胆近今无。
读吴修轩上舍诗集，题词二首·其二
作者：林占梅
朝代：清

缅忆交游曾几时，相看鬓发渐成丝。科名而外无馀憾，经济尤深岂独诗。半世庾山常作赋，平生魏野不求知。廿年叹我同蹭蹬，觅句推敲只自怡。
读家和靖公「书孤山隐居壁次」韵，题青草湖孤山别业
作者：林占梅
朝代：清

山水未深猿鸟少，幽清人境便为居。虽睽天竺三千里，此亦孤山可结庐。
读香铁先生「白华草堂集」「感怀」题后
作者：林占梅
朝代：清

可怜再见永无期，曲赡高华笔一枝。名士尽多生乱世，诗人难得见清时。与花同福常关眼，对酒长春自介眉。窃把先生方杜牧，情怀气概两相宜。
谭生行
作者：林占梅
朝代：清

谭生家近滕王阁，文酒笙歌恣欢乐。轻掷珍珠买绿娥，高吹玉笛招黄鹤。兴酣好作狭邪游，六博还挥十万筹。囊金散尽不复惜，由来浪子难回头。繁华转盼悲萧索，歌场几唱「莲花落」。肯为饥驱重出门，远抵闽中事游幕。铁板长歌海上来，耆卿到处绮筵开。销魂重作扬州梦，落魄谁怜记室才。轻靴窄袖自豪举，逢场肯演参军舞。酒酣耳热起催花，当筵笑击三挝鼓。白雪纷飞曲调成，银筝锦瑟停无声。主人不语客不饮，如闻仙乐同移情。閒来访我潜园里，郤生一见令人喜。花晨月夕时过从，论交敢信成知己。尊前忽听翻骊歌，送君南浦愁春波。飘梗可怜游子苦，赠绨莫道故人多。求名谋利都难遂，途穷转恨妻孥累。一朝挈眷入吾门，当年张绪伤憔悴。容颜异昔堪惊疑，踌躇未语生先知。细诉别来不得志，贫侵病迫难支持。形骸消瘦态衰老，深恐微躯同露草。茫茫海内无知音，就化无如此地好。我闻其语骇且怜，急开客座相留延。閒居不使筹珠桂，佳日依然乐管弦。诗酒盘桓将两载，膏肓二竖终为害。身后能教碧玉随，膝前祗剩文姬在。沧溟浩渺魂难还，骸骨何由归故山。一抔新穴堆黄土，五夜空闺泣绿鬟。娇雏转瞬年十七，为赋桃夭吾事毕。九原相见庶无惭，一肩重负欣差释。清明时节雨潇潇，自倾杯酒墓门浇。回思旧事泪痕湿，翻成楚词将魂招。我为谭生歌一曲，魂兮若在暗中哭。灵风捲地是耶非，墓畔白杨飞蔌蔌。
购花难行
作者：林占梅
朝代：清

吾生爱花真有癖，开场筑圃甘形役。堪嗟僻壤小于拳，且复海陬伤风伯。唯有春时野草花，閒生杂树连阡陌。几双不借踏将穿，走遍溪山觅无迹。虽然篱畔紫与黄，俗卉凡葩兴莫适。袁保能司玉骨销，河阳虽美沧波隔。吾侪本是爱花身，结习何能空晨夕。遍询众口皆同声，言从海内恣求择。求择虽易运归难，骇浪号风簸海舶。欲将佳植置艎仓，热气薰蒸无空隙。无论珠玉一登舟，舵工土视不知惜。重洋春色望年年，枉把黄金浪虚掷。无花觅句句难佳，有意求花花莫得。费尽园居早起心，替花攒眉求妙策。当时靖海收澎岛，梅花一阵旋降敌。我今四访购之归，用多运少花终集。点谱惟无凤阁书，累篇笑有兔园册。春蚕灯下食叶声，剡藤簌簌鸡毛力。岂拟平泉花石纲，开列成编寄吴、越。一航嘱傤十缸回，十舸运来花成百。遂把荆榛荒芜园，化成锦绣幽香窟。雅趣并誇殷七家，高风敢并魏三宅。人生不得拓胸怀，虽寿亦夭头空白。从此群芳解语迎，一水毋须长脉脉。抱鹤携琴任徜徉，烹茶觅句供游息。坦腹篷窗鼓枻时，夹岸飞英落吟席。回想十年乞购难，爱护栽培比瑶璧。重申童约课园丁，桐帽棕鞋亲周历。守户猧儿缀树铃，缭垣青士幔天幂。君不见顾家国园但接骚人与隐流，不容伧父和狂客。
赠宗朗如
作者：林占梅
朝代：清

平生同谱倾心少，此日论交见面迟。琴不安弦希靖节，诗多入画肖王维。门无俗事清閒惯，家有幽轩结构奇。最羡一堂联棣萼，天伦乐事庆怡怡。
赠家子范明经
作者：林占梅
朝代：清

相逢一笑大瀛东，况复龙田谱序同。慧业生从金粟影，神姿清比玉兰丛。直倾三峡文波阔，横扫千人笔阵雄。他日端门看缓辔，诗章早上御屏风。
赠戴华庭守戎
作者：林占梅
朝代：清

待人接物总和平，韬略功深变化生。联辔绿营时较射，当筵红烛夜谈兵。雕天风劲弓频响，马埒春回草乍萌。名将襟怀儒者气，海邦从此赖干城。
赠海东山长黄小石比部
作者：林占梅
朝代：清

海内经师位望尊，登龙我亦仰君门。亲人叔度波千顷，好客陈遵酒一樽。谈剑气豪肝胆露，论诗律细性情存。道傍倾盖交如故，知己由来胜感恩。
赠白少溪司马
作者：林占梅
朝代：清

青衫此日著瀛东，司马风流与众同。几卷歌词流倒峡，一枝画笔健生风。莺花逸趣消行旅，诗酒馀情话退公。珍重年来亲炙意，微名已入品题中。
赤嵌城野望
作者：林占梅
朝代：清

登城閒眺望，触目起离愁。荒草迷行径，斜阳黯戍楼。壮心磨盾鼻，归思指刀头。沧海茫无际，谁乘破浪舟。
赴郡苦热，得雨偶作
作者：林占梅
朝代：清

酷暑风来亦为厄，暖风熛怒几烁石。恶氛矧复逐征尘，白昼道傍鬼捉客。叹我南行当其时，健夫十人九丧魄。彻夜传呼巫与医，身心交瘁莫安席。想见武侯渡泸时，精诚在抱消疠疫。古今无数匡济才，许国御微敢自惜。捧檄我亦奉命来，旅次焦劳热反剧。欲逃乐土苦无从，救兵一夜来风伯。大块噫气夹雷鸣，俄顷滂沱势漂麦。此时消尽胸中愁，旱魃成群皆辟易。自是天心协人意，遇难成祥由善积。遥思七省临欃枪，杀人如麻地流赤。吁嗟乎，安得王师如此雨，露布一朝传遐僻。
过中沥马上口号
作者：林占梅
朝代：清

马头簇簇拥征尘，自叹奔波历苦辛。羡煞野翁閒逸甚，柴门拄杖看行人。
过内湖小村憩望
作者：林占梅
朝代：清

客行常喜此停车，村坞中藏四、五家。挂壁绿萝牵补屋，环阶红槿织成笆。溪云漠漠随流水，岸柳条条绾落花。无限好山排万叠，当门似有画屏遮。
过内湖庄
作者：林占梅
朝代：清

平陇多栽稻，高园半种茶。溪弯沙岸仄，径曲竹篱斜。老屋栖深树，閒门掩落花。地幽人境隔，耕读足生涯。
过凤山崎
作者：林占梅
朝代：清

下视遥村近，群峰似画屏。野田春水白，山坞暮烟青。倦鸟知休息，长松入杳冥。修途行尚远，坐憩小邮亭。
过北势内湖再访林山人题壁
作者：林占梅
朝代：清

峰回流水转，径曲小村偏。松竹门庭外，山池几席前。高吟蝉和韵，罢钓鹭同眠。赏遍幽栖处，吟怀此渺然。
过南港茶岩
作者：林占梅
朝代：清

墟落深藏乱树遮，悬崖绝壑势嵯岈。惊人童稚蓬门立，款客盘飧野菜花。牛角触墙成「八」字，马蹄去路辨三叉。俨然身到崇安道，山北山南遍种茶。
过咸水港
作者：林占梅
朝代：清

寒威能刺骨，愁绪欲焚心。海峤风刚劲，山陬雨浸淫。草粘沙碛远，树冒瘴烟深。日日征鞍上，无聊只苦吟。
过头分庄
作者：林占梅
朝代：清

山明空翠绕，水秀活流长。斸土培新笋，编茅护嫩秧。门幽知客少，村寂正农忙。何处书声朗，林门隐学堂。
过茅港尾庄
作者：林占梅
朝代：清

腥血吹风扑面凉，萧条何处觅村庄。千堆白骨皆新冢，十里平沙是战场。落日昏黄闻鬼哭，啼禽呜咽断人肠。当年此地人居密，转眼荒凉倍可伤。
过谢氏废园
作者：林占梅
朝代：清

坏甃荒阶遍绿苔，修篁左右水潆洄。玉钗珠履归何处，惟有山禽自去来。
过郑东平王墓
作者：林占梅
朝代：清

一旅抗王师，东瀛首建基。衣冠存故国，韬略慑东夷。大海长鲸杳，荒坟石马欹。云礽犹建节，圣代有恩施。
过郑氏小庄
作者：林占梅
朝代：清

园花争媚陌花芳，小景烟霞趣亦长。一道清幽门外水，中央丛竹是山庄。历历孤烟起远岑，蜂腰桥隐绿杨阴。小亭坐久忘归去，不住清蝉头上吟。
过郑氏小庄·其一
作者：林占梅
朝代：清

园花争媚陌花芳，小景烟霞趣亦长。一道清幽门外水，中央丛竹是山庄。
过郑氏小庄·其二
作者：林占梅
朝代：清

历历孤烟起远岑，蜂腰桥隐绿杨阴。小亭坐久忘归去，不住清蝉头上吟。
过郡城北口号
作者：林占梅
朝代：清

日斜閒步屧，郭外偶经过。废冢无翁仲，空山遍女萝。牛羊看卧起，樵牧听讴歌。故址模糊甚，神伤吊古何。
过阿里旁有感
作者：林占梅
朝代：清

鸟道盘危磴，蜗居聚小庄。褊衷常忐忑，举步遍礌硠。仆马连朝困，家园数月荒。何时超坎壈，观景惬诗肠。
过陴角庄
作者：林占梅
朝代：清

今来时异昔来时，满目萧条痛乱离。碧海那能钩桂魄，蓝田何处觅琼枝。神伤故里鹦哥唤，泪洒空山杜宇悲。江令有情还赋恨，徐姬无命为情痴。生前意态堪追慕，别后容光费梦思。回首墓门斜照外，松楸谡谡影参差。
过隙溪庄
作者：林占梅
朝代：清

周遭水竹护山庄，小小柴门短短墙。野色一鞭看不尽，晚风吹出豆花香。
过隙溪村
作者：林占梅
朝代：清

觅胜过村西，清阴夹岸齐。桥危新涨急，树暗野云迷。倚竹鱼庄密，乘潮蟹■低。苍茫看暮色，落日隔前溪。
过青草湖有感
作者：林占梅
朝代：清

群峭渐丰肌，层峦皆没骨。沮汝践溪毛，蒙茸披石发。四顾尽芳荪，苍然欣秀越。凋零曾几时，万绿来何突。野草自无心，春风吹乱发。中含造化机，乘势不能歇。对此触我怀，低头频咄咄。伤我同心人，一朝遽颓蹶。华、扁难回春，千秋感存没。祭扫罢归时，沾襟泪连滑。
近接移知，以克彰微芳，蒙上恩赏加布政使衔。三月十二日，望北叩谢恭纪
作者：林占梅
朝代：清

一朵红云下阙廷，九重恩重永心铭。红光爵晋珊瑚顶，华采冠加翡翠翎。既少勋劳酬厚泽，更无善誉答先灵。崇朝北望头频叩，霭霭炉烟满袖馨。
连日为风雨所困，留宿圭柔山田家，□以遣闷
作者：林占梅
朝代：清

魂梦频惊动地雷，争奔万马竞喧豗。崩崖骇浪乘潮至，撼屋狂风挟雨来。水漫溪渠流更急，云封林壑闭难开。连朝闷卧茅斋下，一卷新诗手腹裁。
述癖
作者：林占梅
朝代：清

痂嗜何须笑古人，天将奇癖付吾身。购琴价重甘捐产，养鹤粮多肯指囷。藏酒款宾非自饮，解囊赠客不言贫。耽吟更至忘眠食，一字推敲苦费神。
送徐树人师内渡
作者：林占梅
朝代：清

甫许春风坐，谁知遽别离。识韩空有愿，御李怅无期。豸服威名著，鳣堂教化施。受恩嗟未报，有泪洒临歧。
送陆少海往郡城就馆
作者：林占梅
朝代：清

驿路慎风霜，嵌城乐事长。诗书常据案，花月偶逢场。作客名争羡，閒居业虑荒。有人劳引领，珍重勿相忘。
送陈榕士归嵌城，即次「留别」元韵二首
作者：林占梅
朝代：清

廿载芳名贯耳知，于今霜鬓已离离。嗟予废学惭中令，羡子高才媲左思。腹有诗囊凭啸咏，眼看墨盾佐驱驰。从戎莫道书生气，下马当先露布移。几回欲别复攀留，才渡重洋又买舟。对菊定增他日泪，脱刀暂解别时愁。秦川地胜忻随侍，华岳峰多快壮游。幕府从兹凭借箸，渊源曲逆本封侯。
送陈榕士归嵌城，即次「留别」元韵二首·其一
作者：林占梅
朝代：清

廿载芳名贯耳知，于今霜鬓已离离。嗟予废学惭中令，羡子高才媲左思。腹有诗囊凭啸咏，眼看墨盾佐驱驰。从戎莫道书生气，下马当先露布移。
送陈榕士归嵌城，即次「留别」元韵二首·其二
作者：林占梅
朝代：清

几回欲别复攀留，才渡重洋又买舟。对菊定增他日泪，脱刀暂解别时愁。秦川地胜忻随侍，华岳峰多快壮游。幕府从兹凭借箸，渊源曲逆本封侯。
途次西螺驿口号
作者：林占梅
朝代：清

镇日旅尘侵，沿溪复出林。随行三尺剑，伴睡七弦琴。瀹茗消尘虑，观书静道心。笋舆虽逼仄，兴到亦高吟。
途间见分类难民痛述时事
作者：林占梅
朝代：清

吴、越分争火烛天，问渠何事竟茫然。可怜乡社成焦土，囷极监门绘不全。
遇雨宿树杞林
作者：林占梅
朝代：清

满庭欣草木，一雨足郊原。暮色林梢压，滩声枕上喧。竹床疑水浸，茅屋似春温。辗转过长夜，诗篇手自翻。
遣兴
作者：林占梅
朝代：清

棕鞋桐帽喜偷閒，强半生涯落寞间。闭户无聊惟种菜，登楼有兴为看山。云中仙鹤招难到，天外飞禽倦自还。岁月蹉跎生感慨，检囊亲把旧诗删。
遣怀
作者：林占梅
朝代：清

眼前世事等浮沤，日月双丸去若流。问岁徒惭增马齿，图功讵肯烂羊头。吟誇商隐千丝网，卧爱元龙百尺楼。第一养生閒静趣，劳人利欲莫营谋。
遣怀
作者：林占梅
朝代：清

虚堂清且洁，尽日快吟身。砚润窗临水，茶清几绝尘。琴心精后觉，诗思悟中真。即此舒怀抱，何须访隐沦。事省怀常放，居閒性自恬。园池卅亩阔，僧俗一身兼。博览钦匡鼎，幽栖慕宋纤。魏三经济拙，林下自称潜。藤床常抱膝，四壁爱虚明。坐拥图书富，居环竹木荣。投壶聊代射，对局当观兵。无力排时难，于兹合耦耕。
遣怀
作者：林占梅
朝代：清

鹧鸪声里尽荆棘，几度欲行行不得。辜负名山滞浪游，神情惨淡无颜色。床头欲置少文图，触景生情频转侧。嗟余生晚值时艰，关河万里悲风寒。何时特出披云手，歼灭豺狼类屠狗。王道平平汗漫游，贮满奚囊诗百首。千寻峭壁落云烟，准备兔毫大如帚。
遣怀·其一
作者：林占梅
朝代：清

虚堂清且洁，尽日快吟身。砚润窗临水，茶清几绝尘。琴心精后觉，诗思悟中真。即此舒怀抱，何须访隐沦。
遣怀·其三
作者：林占梅
朝代：清

藤床常抱膝，四壁爱虚明。坐拥图书富，居环竹木荣。投壶聊代射，对局当观兵。无力排时难，于兹合耦耕。
遣怀·其二
作者：林占梅
朝代：清

事省怀常放，居閒性自恬。园池卅亩阔，僧俗一身兼。博览钦匡鼎，幽栖慕宋纤。魏三经济拙，林下自称潜。
遥望五指山
作者：林占梅
朝代：清

遥从空际列难冠，五指森森快纵观。时压白云同扯絮，还招红日类探丸。岚光遽隐烟初起，翠色新添雨欲残。想到徐陵吟咏后，如椽大笔架犹宽。
邀曾籋云先生偕诸同人涵镜轩纳凉，烹茶赏荷，分韵得「娇」字
作者：林占梅
朝代：清

半亩沦涟趣已饶，芙蕖更喜绽今朝。如临宝镜凝妆靓，似浴温泉出水娇。玉柄风生含麝馥，翠盘露滴爱珠摇。热尘即此销除尽，暑气何缘到绮寮。
郊行感事
作者：林占梅
朝代：清

到处戈矛起，幽居也隐忧。山林多遁客，陇亩有閒牛。税迫荒田纳，粮艰战士咻。点金仙术短，一策莫能筹。
重入双溪
作者：林占梅
朝代：清

浪迹频年事，耽吟快啸游。溪山双只屐，烟雨一孤舟。放鹤来亭上，寻梅过陇头。吾家有衣钵，高尚自千秋。
重晤丁鸣皋道人于大仙寺，作诗赠之
作者：林占梅
朝代：清

重晤辽东老令威，方瞳碧眼世间稀。剑光出袖青蛇活，舄影翻空白鹤归。閒理素琴调道性，静参秘箓悟元机。遥知云履星冠客，即日丹成列紫薇。
重游栖云顶，即景作画并题
作者：林占梅
朝代：清

晴川历历树毵毵，游侣追随兴倍酣。笑指旧时行乐地，绿阴深处小溪南。一幅云烟爪迹留，不堪回首忆前游。晚霞影落长天外，画出秋光古渡头。
重游栖云顶，即景作画并题·其一
作者：林占梅
朝代：清

晴川历历树毵毵，游侣追随兴倍酣。笑指旧时行乐地，绿阴深处小溪南。
重游栖云顶，即景作画并题·其二
作者：林占梅
朝代：清

一幅云烟爪迹留，不堪回首忆前游。晚霞影落长天外，画出秋光古渡头。
重登大屯山暮望
作者：林占梅
朝代：清

蜡屐寻幽未觉劳，几回暮望向东皋。悬崖砌石盘云栈，断涧通流架木槽。林外夕阳归牧笛，山中空翠落吟袍。回途领略溪村景，谡谡松风似晚涛。
金包里旅舍午霁偶成
作者：林占梅
朝代：清

当户群峰好，溪南雨乍晴。岚光浮日影，林韵挟泉声。连陌禾登陇，低檐豆压棚。我来时八月，篱菊未含英。
金包里梦觉口号
作者：林占梅
朝代：清

孤村深夜觉，辗转思无涯。撼枕涛声壮，穿棂月影斜。劳形因作客，不寝每思家。况值中秋后，林风似晓笳。
金包里横冈远眺
作者：林占梅
朝代：清

险峻金包路，篮舆不易跻。渔家看蚁聚，鸟道听猿啼。沙霁田沿岭，崖悬树隔溪。明朝石门去，诘曲入云迷。
金山面平冈口号
作者：林占梅
朝代：清

芳草遍萋萋，林梢绿渐齐。云屯平楚失，野阔众山低。乱鸟栖牛背，长坡快马蹄。岭头时小憩，日影已倾西。
金瓜寮山庄偶成
作者：林占梅
朝代：清

层巇环幽僻，阴房苦寂寥。石崇山径仄，李广野园饶。偷果猿如贼，号林鸟类鸮。瘴云飞作雨，过午辄萧萧。
金门溪上晚归，触怀口号
作者：林占梅
朝代：清

西风凛凛送悲笳，极目寒云磴道遮。柳外夕阳红漾水，渡头衰草白沉沙。恋驹羸马归蹄健，失侣孤鸿倦翼斜。对此苍茫生百感，终天抱恨痛无涯。
金门溪晚归
作者：林占梅
朝代：清

秋晴行旅快，纵辔过沙陂。绝壑归云早，平川落日迟。鸦喧争树宿，马健逆风驰。吟兴忽然动，微哦便得诗。
错成
作者：林占梅
朝代：清

错已错成可奈何，黄金虚掷任媕娿。悔将肘腋飧狼腹，忍见门庭置雀罗。卅载交人知己少，半生累我爱根多。古今二者同堪叹，太息鱼门与老坡。
閒中感述
作者：林占梅
朝代：清

匿采韬光戒妄求，数年世事半牢愁。读书有癖同元凯，生子何须肖仲谋。天道微茫难遽信，国恩深重敢忘忧。可怜日望干戈息，袜线才疏志未休。
閒兴
作者：林占梅
朝代：清

万轴牙签一亩居，嚣尘远隔爱吾庐。煨茶为备醒时歠，聚墨因防兴到书。画架彩笼歌巧鸟，青盆碧藻漾文鱼。当前生意争春长，地窄何嫌趣有馀。不趋声势不沽名，笑口开时琢句成。山有奇峰名始著，人非憨癖艺难精。醉书张旭常濡发，妙画长康重点睛。我亦痴怀耽雅博，夜深卷页尚纵横。啸傲閒身已十年，百花深处拥书眠。琴心渐会中庸道，诗学难参上乘禅。白眼衔杯茶当酒，青丝绕屋柳如烟。藜床抱膝浑无事，重检蒙庄「内外篇」。绿阴由由幂窗纱，帘幕低垂静不哗。事到从容胸有竹，文当酣畅笔生花。焚香稚子精神肃，问字雏姬意态赊。遣兴一时歌数曲，□将诗句谱琵琶。
閒兴·其一
作者：林占梅
朝代：清

万轴牙签一亩居，嚣尘远隔爱吾庐。煨茶为备醒时歠，聚墨因防兴到书。画架彩笼歌巧鸟，青盆碧藻漾文鱼。当前生意争春长，地窄何嫌趣有馀。
閒兴·其三
作者：林占梅
朝代：清

啸傲閒身已十年，百花深处拥书眠。琴心渐会中庸道，诗学难参上乘禅。白眼衔杯茶当酒，青丝绕屋柳如烟。藜床抱膝浑无事，重检蒙庄「内外篇」。
閒兴·其二
作者：林占梅
朝代：清

不趋声势不沽名，笑口开时琢句成。山有奇峰名始著，人非憨癖艺难精。醉书张旭常濡发，妙画长康重点睛。我亦痴怀耽雅博，夜深卷页尚纵横。
閒兴·其四
作者：林占梅
朝代：清

绿阴由由幂窗纱，帘幕低垂静不哗。事到从容胸有竹，文当酣畅笔生花。焚香稚子精神肃，问字雏姬意态赊。遣兴一时歌数曲，□将诗句谱琵琶。
閒吟奉籋云先生
作者：林占梅
朝代：清

岭表、闽中自各天，交因翰墨信前缘。花间爱我琴三弄，月下欣君赋一篇。共洗马肝评砚谱，曾焚鹊尾对香筵。有时携手登临去，踏尽青山绿水边。
閒居
作者：林占梅
朝代：清

深观事理历时艰，养拙年来独闭关。阅世真如棋局变，辞官始觉布衣閒。酒怀冷落愁中减，诗草零星病后删。赖有小园堪涉趣，何须笠屐远看山。
闻内地近信书叹
作者：林占梅
朝代：清

世事乱如麻，闻来痛益加。有兵皆扫箨，无饷转量沙。浩劫三千里，沉冤百万家。城廛邱陇似，寂寞只啼鸦。
闻徐大宗丞树人师讣音，集诸同人为位哭奠，馀痛萦怀，赋成哀挽三章
作者：林占梅
朝代：清

雅量包荒万象涵，口碑自昔播东南。志同范老忧勤见，名比温公妇孺谙。本冀异时随马帐，不图此日痛羊昙。他年重过西州路，掩袂难禁泪眼含。无从东阁复追陪，挂榻堂空渐染埃。天上箕星神已往，人间薤露曲深哀。门僚思泽陈诗诔，村妪衔恩奠酒杯。一色白衣城野遍，伤心似吊武侯来。教化于今遍海疆，感恩知己两难忘。因缘自结三生石，道谊分来一瓣香。继世贻谋承燕翼，传家经术在文章。固知霖雨多遗泽，厥后蒸蒸见克昌。
闻徐大宗丞树人师讣音，集诸同人为位哭奠，馀痛萦怀，赋成哀挽三章·其一
作者：林占梅
朝代：清

雅量包荒万象涵，口碑自昔播东南。志同范老忧勤见，名比温公妇孺谙。本冀异时随马帐，不图此日痛羊昙。他年重过西州路，掩袂难禁泪眼含。
闻徐大宗丞树人师讣音，集诸同人为位哭奠，馀痛萦怀，赋成哀挽三章·其三
作者：林占梅
朝代：清

教化于今遍海疆，感恩知己两难忘。因缘自结三生石，道谊分来一瓣香。继世贻谋承燕翼，传家经术在文章。固知霖雨多遗泽，厥后蒸蒸见克昌。
闻徐大宗丞树人师讣音，集诸同人为位哭奠，馀痛萦怀，赋成哀挽三章·其二
作者：林占梅
朝代：清

无从东阁复追陪，挂榻堂空渐染埃。天上箕星神已往，人间薤露曲深哀。门僚思泽陈诗诔，村妪衔恩奠酒杯。一色白衣城野遍，伤心似吊武侯来。
闻扬州失守感赋
作者：林占梅
朝代：清

兵燹谁能浩劫逃，平山堂外雁哀嗷。三千殿脚红头尽，廿四桥头白骨高。满地狼烽摧鼓角，故宫萤火没蓬蒿。绿杨城郭成焦土，回忆繁华首重搔。
闻曾涤生大师克复江宁，诸贼歼戮殆尽，不觉狂喜
作者：林占梅
朝代：清

海天遥处日频瞻，喜信闻来叶梦占。白下舆图归治化，红头仇寇尽除歼。十年壮志冰霜励，百世勋名竹帛添。我愿随鞭凭遣策，瞻韩何日向帷幨。
闻警
作者：林占梅
朝代：清

夜上高楼望，欃枪彻夜明。无才悲乱世，遭劫痛编氓。武略筹边重，文章报国轻。连朝闻警报，投笔欲谈兵。
闻警
作者：林占梅
朝代：清

日日传闻警报频，风声鹤唳半疑真。可怜萧散琴诗客，也作仓皇甲冑身。
闻警戒严作
作者：林占梅
朝代：清

腥风吹海啸长鲸，小丑跳梁听横行。毒雾迷漫沉战垒，大星黯淡落空营。甲溪扼险成天堑，丁汛分防卫石城。莫道黄巾氛甚恶，么魔蝼蚁不难平。揭竿斩木势张鸱，深虑难图蔓草滋。四野闻声多响应，孤城如卵独支持。门严锁钥防私谍，户奋耰锄起义师。有备不惊风鹤警，躬擐甲冑日登陴。
闻警戒严作·其一
作者：林占梅
朝代：清

腥风吹海啸长鲸，小丑跳梁听横行。毒雾迷漫沉战垒，大星黯淡落空营。甲溪扼险成天堑，丁汛分防卫石城。莫道黄巾氛甚恶，么魔蝼蚁不难平。
闻警戒严作·其二
作者：林占梅
朝代：清

揭竿斩木势张鸱，深虑难图蔓草滋。四野闻声多响应，孤城如卵独支持。门严锁钥防私谍，户奋耰锄起义师。有备不惊风鹤警，躬擐甲冑日登陴。
防冬
作者：林占梅
朝代：清

初冬时节届，防守慎编氓。纵火番围屋，鸣枪贼劫人。村庄多「把径」，商贾勿孤身。炮匮随修筑，家家击柝频。
阻雨香山港市楼漫兴
作者：林占梅
朝代：清

黑云翻雨倒天瓢，独上层楼感寂寥。远树苍苍沙岸阔，孤帆隐隐海门遥。射潮雨势钱王弩，入市风声伍子箫。热血一腔何处洒，酒杯在手剑横腰。
雅集新庄别业赏菊
作者：林占梅
朝代：清

赏菊持螯互品评，清秋日日接群英。对花我愧陶元亮，把酒谁为阮步兵。聊藉高吟抒雅趣，敢从豪饮得狂名。兴酣击钵摧联句，烛尽三条百韵成。
雨后泊剑潭作
作者：林占梅
朝代：清

雨晴添霁色，天气又晴和。桥岸垂疏柳，溪沙养绿䔋。半林鸦背日，十里鸭头波。何处沧浪笛，随风和棹歌。推篷看夜色，四望思依依。酒旆前村隐，鱼灯远岸微。钟声催客枕，月影度渔矶。领略清宵趣，吾生久息机。
雨后泊剑潭作·其一
作者：林占梅
朝代：清

雨晴添霁色，天气又晴和。桥岸垂疏柳，溪沙养绿䔋。半林鸦背日，十里鸭头波。何处沧浪笛，随风和棹歌。
雨后泊剑潭作·其二
作者：林占梅
朝代：清

推篷看夜色，四望思依依。酒旆前村隐，鱼灯远岸微。钟声催客枕，月影度渔矶。领略清宵趣，吾生久息机。
雨后游竹溪寺题壁
作者：林占梅
朝代：清

雨气含凉暑气微，小南门外叩僧扉。携樽有约同消夏，听磬无言共息机。竹影环阶青欲滴，苔痕上壁翠成围。蒲团枯坐清尘虑，禅榻茶烟兴不违。
雨后石门道中
作者：林占梅
朝代：清

时雨川原遍，岩扃日未昏。湿云填断壑，杂树隐孤村。径为随田曲，泉因漱石喧。几家山坞里，修竹护低垣。
雨后移船泊新庄港
作者：林占梅
朝代：清

喧哗万叶扰吟脾，顷刻阴晴变幻奇。云雾渐开山露处，虹霓初见雨残时。一峰陡立天撑柱，众水争奔壑作池。此际轻桡溪上去，乘凉不厌放船迟。
雨后艋舺溪归舟汎眺
作者：林占梅
朝代：清

蓬中朗爽似虚亭，高眄平望极杳冥。远水并分双涧白，遥山特插一峰青。堤前林树号秋籁，雨后溪流带晚腥。我亦志和怀浩落，烟波尽日汎孤舲。
雨后行金包里道中
作者：林占梅
朝代：清

笋舆随屈曲，数里入金包。急水号鱼■，深林隐鸟巢。石奇岩踞虎，藤老壁蟠蛟。客过层巅路，如行远树梢。
雨后过青藤峡口
作者：林占梅
朝代：清

亭午甘霖过，淋漓遍隰源。奔流鸣急濑，湿鸟噪荒村。石耸山撑骨，崖崩树露根。浓云何处去，薄暮翠岩屯。
雨后郊前晚归
作者：林占梅
朝代：清

沟渠㵐㵐遍鸣流，霭霭烟郊雨气收。斜照忽明云散尽，长虹犹挂碧山头。渡头芳草长萋迷，回首云山在隔溪。夹岸修篁归道好，斑鸠啼罢蟪蛄啼。
雨后郊前晚归·其一
作者：林占梅
朝代：清

沟渠㵐㵐遍鸣流，霭霭烟郊雨气收。斜照忽明云散尽，长虹犹挂碧山头。
雨后郊前晚归·其二
作者：林占梅
朝代：清

渡头芳草长萋迷，回首云山在隔溪。夹岸修篁归道好，斑鸠啼罢蟪蛄啼。
雨后醉归，香山道中憩野人家
作者：林占梅
朝代：清

笋舆乘雨出郊扃，野叟迎人请暂停。羡煞平畴无个事，鸦锄放处麦青青。
雨夜闻蛤
作者：林占梅
朝代：清

潇潇细雨养莓苔，杏脸初舒柳眼开。夜静倍知春意好，晚风时送蛤声来。
霄里庄晓发
作者：林占梅
朝代：清

唱彻鸡声后，篮舆破晓驰。霜高虫穴闭，木落鸟巢危。冻日藏低树，寒烟羃远陂。行来三五里，村舍始晨炊。
霄里晓发
作者：林占梅
朝代：清

鸡声三唱后，揽辔度征邮。残月溪村曙，清霜野径秋。闻钟惊旅梦，看剑起离愁。晓色苍凉甚，风来扑马头。
霞漳江叟，朴实人也。冠式奇古，见之无不捧腹。笑赠以诗
作者：林占梅
朝代：清

欹侧巍峨态似慵，傍人为正始温恭。方山制古宜狂客，高屋形奇称野踪。仿似小冠分子夏，也因折角重林宗。劝君勿赴重阳宴，醉后宜防落九龙。
青潭晚泊
作者：林占梅
朝代：清

晚泊澄潭上，游踪寄短篷。溪烟生落日，野烧极遥空。艇小閒渔父，牛高稳牧童。自然成习惯，所业在其中。
青草湖晚归
作者：林占梅
朝代：清

暧暧环村树，依依出谷烟。好山皆蕴藉，流水亦周旋。鸟散长空尽，花开夹径妍。岭巅回首望，夕照下平川。
青草湖祭扫口号
作者：林占梅
朝代：清

冈峦匼匝水回萦，野鸟山花到处迎。溪上烟云开远景，岩阿松竹自长生。登临地胜供游眺，感慨诗多见性情。太息吹箫人葬处，年年唯有子规声。
频年曲，答萧荐阶茂才见赠之作
作者：林占梅
朝代：清

频年不见萧子云，今朝得挹芝兰芬。握谈入座未数语，意味如饮香醪醇。西窗剪烛认反覆，讶非昔时旧面目。问君缘何太瘦生，道是频年困场屋。有命休同平子愁，失时宁作刘蕡哭。羡子藉藉名，羡子便便腹。似此英才久不售，我欲更向成都为君一问卜。如谓文无灵，韩潮、苏海岂非两文星。千年万载常如在，文章竟是驰风霆。庐陵先生留青盼，能以文章别真赝。暗里朱衣不点头，高名依旧罗昭谏。毕竟老辈能怜才，不因弃甲笑于思。客榻预因徐孺下，幕寮独为郗超开。由来爱士同爱将，黄金怎比读书台。春风桃李开芳宴，棨戟遥临森锁浣。花香驿路酒频斟，醉来两眼直岩电。虽说为人作嫁衣，所取无讹尽黄绢。一枝玉尺代量才，权衡已操八闽遍。聊此扬雄作解嘲，得士千人多邦彦。不到九转功，那识金丹鍊。不步云梯难，怎达凌霄殿。岂无登科年少人，自谓一第能荣身。我知天欲为君留后福，故使蹭蹬相折服。历尽错节与盘根，大器晚成防其速。愿君勿牢骚，愿君勿退缩。从此加精进，中原旋得鹿。吁嗟乎，梁灏、唐皋下第时，落魄归来还苦读。旋闻杏苑传胪声，千古美谈镌帛竹。况君正值强壮年，气宇飘飘渺列仙。采我刍荛休自馁，管教稳步瀛州最上巅。
题五妃墓
作者：林占梅
朝代：清

薇蕨悲歌后，罗巾染血痕。五人同毕命，一死足酬恩。入地鸳鸯队，生天杜宇魂。可怜环佩冷，荒冢易黄昏。
题剑潭村家书屋
作者：林占梅
朝代：清

富贵、神仙未易兼，贫饶清福复何嫌。一湾流水青环屋，万笏群山绿入帘。摊饭人方眠石倦，品茶我亦饮泉廉。眼前风景皆诗料，好句谁能信手拈。
题巢松道人小照
作者：林占梅
朝代：清

元都法箓叹森严，道观焚修苦劳役。在天在地两俱难，松顶结巢是安宅。
题徐碧岩桃溪自在图
作者：林占梅
朝代：清
体裁：四言诗

蕉阳之西，村庄幽沃。云峰崔巍，烟林葱郁。碧桃千树，绕溪之澳。堤夹绿阴，岩悬飞瀑。绣陌交通，古道蟠屈。十里桑麻，声闻碌碡。西邻可沽，村醪乍熟。东沼可脍，游鳞潜跃。或叟或童，为樵为牧。斧斤丁丁，响答岩谷。依山为庐，临水结屋。中有幽人，志在丘壑。案横瑶琴，架拥牙轴。扫地焚香，侍者如玉。清风有情，明月不速。春日迟迟，草堂睡足。啸傲羲皇，超尘绝俗。优哉游哉，何荣何辱。
题徐碧岩桃溪自在图
作者：林占梅
朝代：清

蕉阳之西，村庄幽沃。云峰崔巍，烟林葱郁。碧桃千树，绕溪之澳。堤夹绿阴，岩悬飞瀑。绣陌交通，古道蟠屈。十里桑麻，声闻碌碡。西邻可沽，村醪乍熟。东沼可脍，游鳞潜跃。或叟或童，为樵为牧。斧斤丁丁，响答岩谷。依山为庐，临水结屋。中有幽人，志在邱壑。案横瑶琴，架拥牙轴。扫地焚香，侍者如玉。清风有情，明月不速。春日迟迟，草堂睡足。啸傲羲皇，超尘绝俗。优哉游哉，何荣何辱。
题林山人草堂
作者：林占梅
朝代：清

苍松翠柏尽成蹊，篱落周遭护碧栖。水底波摇潭鲤戏，山坳昼永竹鸡啼。小楼坐眺时扶槛，曲径行吟每杖藜。我爱溪前平野外，层峦如画白云低。
题櫹榔木屏风
作者：林占梅
朝代：清

气味清香质亦优，罘罳何必缘沈求。灵根土产同猫首，妙画天成比虎头。射雀唐高应命中，闻风满奋自无忧。一方保障安床侧，宝鼎丝桐趣共幽。
题武林王棣香二尹诗集并以送别
作者：林占梅
朝代：清

渊然性格是吾师，华翰何、刘喜并之。东野官閒聊寄迹，西湖家近称吟脾。篇皆迈古骚人笔，句尽空前幼妇辞。尚有一行多惠政，策名正好值清时。肯从矮屋忍抬头，中稳曾看白傅讴。浊世能廉诚雅度，高名不坠乃风流。慈祥化赞弦歌洽，淡薄交真气味投。已觉相逢惆怅晚，骊歌倏忽又沧洲。姿神恬默性潜沉，两载知交泐我心。射鸭堂幽欣蹑履，种松庭广快披襟。事能持重行常稳，物到难移识转深。何幸南行来召伯，口碑从此遍佳音。
题武林王棣香二尹诗集并以送别·其一
作者：林占梅
朝代：清

渊然性格是吾师，华翰何、刘喜并之。东野官閒聊寄迹，西湖家近称吟脾。篇皆迈古骚人笔，句尽空前幼妇辞。尚有一行多惠政，策名正好值清时。
题武林王棣香二尹诗集并以送别·其三
作者：林占梅
朝代：清

姿神恬默性潜沉，两载知交泐我心。射鸭堂幽欣蹑履，种松庭广快披襟。事能持重行常稳，物到难移识转深。何幸南行来召伯，口碑从此遍佳音。
题武林王棣香二尹诗集并以送别·其二
作者：林占梅
朝代：清

肯从矮屋忍抬头，中稳曾看白傅讴。浊世能廉诚雅度，高名不坠乃风流。慈祥化赞弦歌洽，淡薄交真气味投。已觉相逢惆怅晚，骊歌倏忽又沧洲。
题熊霭堂明府「烹茗赏菊图」小照
作者：林占梅
朝代：清

我慕栗里翁，东篱自怡悦。莫道淡逸嗜秋容，吾人由来重晚节。我希玉川子，龙团手自烹。浮乳数碗尘虑脱，习习清风两腋生。坡前丛菊盏中茶，柳边花底时放衙。海上宦游乔与梓，棠阴垂处可为家。当日诚君维我早，相看裙屐欣同好。流光转瞬曾几时，两鬓霜华各苍老。感君至性方闵、曾，养志承欢登寿考。海上羁留返棹难，家园远阻三千道。作图明志淡而真，琴鹤居官岂潦草。我展兹图已憬然，知君一邱常在抱。虽然画里非家园，如此高风岂易造。我家有园同画图，习池牛石殷花俱。叹我年来事驰驱，笠屐未遑留须臾。矧今即欲飞双凫，重负风月堪嗟吁。览君此图心顿输，嗜癖尤欣还不殊。衣冠桎梏非吾徒，何如脱簪散发相追呼。异时勇退东篱下，与君坐对南山品茗评花兴不孤。
题郑芷亭仪部北郭园
作者：林占梅
朝代：清

悬车藉此养閒身，大隐何须避市尘。山水有情皆入画，园林无日不生春。传经也有吟诗婢，载酒还多问字人。书带君家原得种，更欣兰桂绕阶新。清泉怪石绕回廊，八角亭虚驾碧塘。松菊宛同陶令宅，诗书重见郑公乡。风来竹坞琴声远，月转花坪酒兴长。更好伏时招避暑，清斋一枕水云凉。
题郑芷亭仪部北郭园·其一
作者：林占梅
朝代：清

悬车藉此养閒身，大隐何须避市尘。山水有情皆入画，园林无日不生春。传经也有吟诗婢，载酒还多问字人。书带君家原得种，更欣兰桂绕阶新。
题郑芷亭仪部北郭园·其二
作者：林占梅
朝代：清

清泉怪石绕回廊，八角亭虚驾碧塘。松菊宛同陶令宅，诗书重见郑公乡。风来竹坞琴声远，月转花坪酒兴长。更好伏时招避暑，清斋一枕水云凉。
题黄香铁先生「苜蓿集」卷后
作者：林占梅
朝代：清

迢迢东海外，一晤总为难。远信经年达，佳章尽日观。宛如闻声欬，不禁泪汎澜。回忆居京邸，蒙公刮目看。姻谊方卢、李，交亲等弟兄。于今殷问讯，在昔已知名。投辖贻三雅，传薪执一经。何时聆玉屑，顿使鄙怀清。
香山口防堵作
作者：林占梅
朝代：清

警报纷传乱未平，戒严此地设防兵。鲸鲵跋扈狂翻浪，鹅鹳成军密结营。一片旌旗摇月色，五更刁斗答涛声。书生小试筹边策，不负雄心是请缨。报国生平矢效忠，毛锥一掷便从戎。世无俞、戚谁筹策，贼是孙、卢易建功。壮志欲除蛟虎害，近灾莫谓马牛风。海门潮急欃枪闪，剑气冲霄已化虹。
香山口防堵作·其一
作者：林占梅
朝代：清

警报纷传乱未平，戒严此地设防兵。鲸鲵跋扈狂翻浪，鹅鹳成军密结营。一片旌旗摇月色，五更刁斗答涛声。书生小试筹边策，不负雄心是请缨。
香山口防堵作·其二
作者：林占梅
朝代：清

报国生平矢效忠，毛锥一掷便从戎。世无俞、戚谁筹策，贼是孙、卢易建功。壮志欲除蛟虎害，近灾莫谓马牛风。海门潮急欃枪闪，剑气冲霄已化虹。
香山暮归
作者：林占梅
朝代：清

荦确遍沙湾，匆匆薄暮还。风腥知近海，日暗欲衔山。策蹇粘泥滞，浮鸥踏浪閒。遥瞻阛阓接，犹在莽苍间。
香山海堤晚归
作者：林占梅
朝代：清

沙鸥翔集渚兰芬，千尺长堤傍水坟。来往帆乘潮汐挂，高低田赖陌阡分。波平落日徐沉海，风定孤烟直入云。缭绕归途天渐晚，铿鲸百八已遥闻。
香石山房煮茗写兴
作者：林占梅
朝代：清

扫地焚香俗念轻，翛然时见此心平。诗宗白傅言多达，琴学嵇康韵自清。澹泊家风梅与鹤，回环地势竹依城。满园无限幽奇处，窃学骚人结构成。
高楼秋望感赋
作者：林占梅
朝代：清

海门雨过远天清，万类都从眼底呈。秋水盈盈回岛屿，晴沙漠漠下鵁鶄。东来边信师将老，北望中原寇未平。独凭危楼惆怅久，日斜鼓角又悲声。
鸡笼事平撤防，喜赋
作者：林占梅
朝代：清

蛟害欣闻仗剑除，喜看寰海镜清如。孤军扼险当关虎，小丑跳梁咏釜鱼。兵气全销吟望惬，饶歌高唱凯旋徐。旌旗焕彩鞭丝软，整策花骢返草庐。
鸣琴曲，次朱竹垞先生「听韩七山人弹琴」原韵
作者：林占梅
朝代：清

我性嗜鸣琴，抱琴夜共宿。琴宜近水与高楼，琴楼构在池西曲。炉香袅袅弦初更，泉水流滩漱玉声。少时变幻调重转，万壑松涛顷刻生。海上移情历欲遍，蔽鲁龟山伤不见。抑扬挥洒神自閒，手挥目送长空雁。雁断衡阳声已悲，胡笳一曲倍凄其。我有名琴含太古，断绞斑剥光陆离。落指按弦吟注撞，清钟夜递来遥巷。逸韵悠悠夜未央，幽音袅袅霜初降。跌宕中间复寂然，万籁无声月在天。渊明嗜好嵇生癖，趣味深尝十六年。盟交愿与托终始，一生长伴閒园里。晚晴抱向池前鸣，引出波中双金鲤。
黄莘田端砚歌
作者：林占梅
朝代：清

得来好砚同好友，日日摩挲常在手。伴吟墨使陈静轩，资写「黄庭」向晴牖。闽中同嗜本有人，十砚老人莘田叟。直如砚癖子瞻翁，不让风流钱可久。湖曲百篇擅竹枝，草笺一部描花柳。杨、李当时并盛名，津津脍炙千人口。许都高士媲双丁，邺架连篇方二酉。行遍江南又岭南，喜近素馨田百亩。平生作吏拙催科，能扇仁风遍原薮。放衙花底纸挥毫，判牍筵间杯在口。相关性命砚兼花，自写胸怀诗与酒。因此罢官归去来，清时何害风流咎。囊中祗剩二千金，半购端溪紫云母。归装十砚剩馀赀，还取珠江两姝秀。桃叶、桃根泛棹归，燕子楼中甘白首。陈迹回头百十年，浮云变幻成衣狗。旧物星分到海东，连城荆璞为吾有。「香草笺」中此砚诗，玉堂佳句镌其后。漫说牛毛白蕉镵，勿誇鹆眼青华剖。赚称铜雀赝未央，泥瓦尤嫌难涤垢。兹珍润发细如脂，元玉之声清越扣。我有清夜篪钟琴，棐几明窗堪配偶。吾侪立脚重彝伦，大德不逾何足丑。自来物固因人传，花木亦当敬欧九。君不见信国当年玉带生，珍同圭璧辉琮玖。造就金刚不坏身，二谢之名随不朽。我砚人间亦既稀，无德以资良愧忸。于今猛省修虔，善行嘉言书座右。化为丹篆吐红光，万丈冲霄慑星斗。
入白门
作者：林古度
朝代：清
体裁：七言绝句

白门迢递夕阳闲，千里闽天一日还。依旧客情无别事，逢人都问武夷山。
吉祥寺古梅
作者：林古度
朝代：清
体裁：七言绝句

一树古梅花数亩，城中客子乍来看。不知花气清相逼，但觉山深春尚寒。
同喻宣仲鹫峰寺听秋莺
作者：林古度
朝代：清

物候推移伤客魂，啼莺何意恋山村。
不因落叶林间满，犹道啼春在寺门！
同宣仲鹫峰寺听秋莺
作者：林古度
朝代：清
体裁：七言绝句

物候推移伤客魂，啼莺何意恋山村。不因落叶林间满，犹道啼春在寺门。
同诸子观潘稚圭中秘家藏米元章画楚山图鲜于伯机书游山诗记次曹能始韵
作者：林古度
朝代：清
体裁：五言排律

相过情不浅，好古意何深。况有图书乐，能胜丝竹音。光华陈白璧，珍重比南金。云树见楚色，诗篇闻越吟。神应游上世，客似坐寒林。竟日不能去，因之敦素心。
咏珠泉月涌
作者：林古度
朝代：清
体裁：五言律诗

月色自然好，况当泉上生。水珠光并照，石壁影俱明。此地全无夜，长流独有声。盈盈如可掬，相对总含情。
嘉善寺
作者：林古度
朝代：清
体裁：五言律诗

古寺壑中好，到来真是禅。松声流夜雨，草色积春烟。钟仆无鸣日，碑残不记年。却因荒寂意，与客更留连。
春夜同陆不淄尤时纯子邱兄赋新月
作者：林古度
朝代：清
体裁：五言律诗

新月出东林，清光犹未深。依人一片影，孤客万重心。夜浅留余态，春寒助苦吟。梅花更幽绝，寂寂弄轻阴。
桃花
作者：林古度
朝代：清
体裁：七言律诗

几树桃花一色红，野人篱落见春风。种来无意看偏好，开到多时赏复空。可奈蝶蜂群采处，亦闻鸡犬数声中。曾宜潘岳《闲居赋》，别有芳名自不同。
立春日过万松庵
作者：林古度
朝代：清
体裁：五言绝句

万松通曲岭，残雪覆寒池。今日已春色，深山犹未知。
芳草
作者：林古度
朝代：清
体裁：五言律诗

春风催百卉，草色遍相侵。到处没马足，有时惊客心。远连空汉上，寒漾碧波浔。独有明妃冢，青青恨至今。
过孔雀庵访辉上人
作者：林古度
朝代：清
体裁：古风

早岁闻初地，凌朝试远寻。依然一茅宇，宛在千竹林。芳草定时积，清池雨后深。对君论古迹，寂寞起幽心。
金陵冬夜
作者：林古度
朝代：清
体裁：七言绝句

老来贫困实堪嗟，寒气偏归我一家。无被夜眠牵破絮，浑如孤鹤入芦花。
金陵冬夜
作者：林古度
朝代：清

老来贫困实堪磋，寒气偏归我一家。
无被夜眠牵破絮，浑如孤鹤入芦花。
和杨宝吾韵
作者：林启东
朝代：清

斯会居然唱渭城，高谈能使四筵惊。就中大有针砭益，此外何容瓦缶鸣。极目青山思命驾，关心白水忍寒盟。知君别具风流趣，不学诗人太瘦生。旧事当年任茧丝，吏才仙格两兼之。野多驯雉觇三嗅，堂有飞鳣懔四知。衙鼓催时犹读律，园铃缀处几题词。只今听取舆人诵，满道棠阴去后思。忆自蓬莱别谪仙，足音何日更跫然。琴移一鹤情如旧，舄化双凫迹竟前。良晤几曾劳梦想，神交端不落言诠。北轩也赋高轩过，文字原来有夙缘。闭户穷年拙且愚，敢将酸腐混称儒。润馀枯笔佣为食，韵入华笙谱作图。遮莫鲲鹏齐击水，那堪驽马正长途。岱东高绝湘南远，衣钵从教不负吾。
和杨宝吾韵·其一
作者：林启东
朝代：清
体裁：七言律诗

斯会居然唱渭城，高谈能使四筵惊。就中大有针砭益，此外何容瓦缶鸣。极目青山思命驾，关心白水忍寒盟。知君别具风流趣，不学诗人太瘦生。
和杨宝吾韵·其三
作者：林启东
朝代：清
体裁：七言律诗

忆自蓬莱别谪仙，足音何日更跫然。琴移一鹤情如旧，舄化双凫迹竟前。良晤几曾劳梦想，神交端不落言诠。北轩也赋高轩过，文字原来有夙缘。
和杨宝吾韵·其二
作者：林启东
朝代：清
体裁：七言律诗

旧事当年任茧丝，吏才仙格两兼之。野多驯雉觇三嗅，堂有飞鳣懔四知。衙鼓催时犹读律，园铃缀处几题词。只今听取舆人诵，满道棠阴去后思。
和杨宝吾韵·其四
作者：林启东
朝代：清
体裁：七言律诗

闭户穷年拙且愚，敢将酸腐混称儒。润馀枯笔佣为食，韵入华笙谱作图。遮莫鲲鹏齐击水，那堪驽马正长途。岱东高绝湘南远，衣钵从教不负吾。
嘉义八景诗
作者：林启东
朝代：清

十里荷香五里堤，湖光深处漾玻璃。水环近郭通南岸，花拥孤村向北溪。凉雨注秋低覆鹭，淡烟吹午远闻鸡。此间不唱田田曲，送尽行人月渐西。
嘉义八景诗
作者：林启东
朝代：清

峻岭高峰画不成，一湖光景许澄清。风来竹院浑忘暑，月满梅村分外明。疏影浅深宜晚照，暗香浓淡爱新晴。楼台近水欣先得，此处清辉恰与争。
嘉义八景诗
作者：林启东
朝代：清

春草曾经碧色誇，翻生草绿衬云霞。迎春南浦心偏旷，载酒东园兴不赊。远射高山开胜景，斜临流水似仙家。平原览眺风和畅，恰好归来听暮鸦。
嘉义八景诗
作者：林启东
朝代：清

花落閒庭柳拂墙，檨林筛影倚斜阳。六街暑雨连村润，一院清风隔圃香。琼乳溅酸春剥绿，玳肤蒸熟夏无黄。使君手植今何处，犹是当年召伯棠。
盂兰会
作者：林启东
朝代：清

一年一度饱秋风，不信森罗路可通。欲把双星较离合，地中天上将毋同。纷纷铙鼓法场开，滞魄羁魂杂沓来。新故何须分小大，总教解脱到泉台。河灯齐放散馀青，为怯昏黄隔杳冥。我道暗飞能自照，阴燐毕竟是流萤。一出钟馗跳掷忙，陡然殴逐出他方。料知鬼更揶揄笑，醉饱原来有散场。按日轮开不夜城，梨园歌唱一声声。怪鸱啄屋群飞去，何处飞灰月半明。救母真诚解倒悬，挑经步步上西天。是谁踵事增华者，数典依稀说目莲。屠门大嚼夜深时，肉作林兮酒作池。鬼亦尽情拚一醉，胜将饥饱仗孙儿。生前施舍一钱难，死后香花尚博欢。等是无家茕独子，请君随意恤孤寒。
赋得报雨早霞生
作者：林启东
朝代：清

预报滂沱兆，微阴护早行。催将山雨近，幻作海霞生。鹜未临江落，鸠先隔树鸣。期占三日润，色拥五云呈。朝旭烘应透，春霖酿欲成。笠蓑迟画景，锦绣助诗情。霭待青连郭，光看赤满城。欣叨恩泽渥，蒸蔚起群英。
赋得翠壁苍崖晚更奇
作者：林启东
朝代：清

峭壁悬崖外，幽人此问奇。丹黄秋更老，苍翠晚偏宜。携屐高吟处，扶筇小立时。螺鬟凉雨瘦，鸦背夕阳迟。暮霭开生面，遥岚灿列眉。苔深留点缀，藤古衬迷离。淡冶春容换，微茫暝色移。豪情怀伯纪，重和幔亭诗。
采桑曲
作者：林启东
朝代：清

报道前溪正浴蚕，朝来女伴约携篮。朔风陡起飘裙带，一径落花三月三。采茶歌里采桑时，采到新枝问旧枝。一样绿阴搓欲尽，肯教蚕妇识枪旗。
赠陈握卿己巳年1809董脩寂凝坛吕祖庙
作者：林启泰
朝代：清

聿新轮奂耀神光，布地金沙普化长。独秉丹诚为首唱，从今过庙重纯阳。
月下香
作者：林周茶
朝代：清

两三畦畔淡烟笼，小院凉添阵阵风。拂袖但闻花馥郁，捲帘惟见玉玲珑。香垂荇带来琼岛，曲唱霓裳忆蕊宫。雪里鸯鸳偏并蒂，清缘长结月明中。
自题小照
作者：林周茶
朝代：清

素慕共姜仰昔贤，靡他立志望齐肩。结缡百日良人逝，守义终身苦节圆。勤事女红安薄命，养成儿业乐馀年。皇天特赐林家厚，更愿诸孙孝行全。
挽杨仲愈联
作者：林在礼
朝代：清
体裁：联

酒边交谊，弹指十年，君是阮嗣宗，人物口中少臧否；客里梦魂，伤心千里，我知李供奉，才名身后不销沉。
敬次子清社兄留别原韵
作者：林培张
朝代：清

灵璈箫管御天空，金石琅琅拜下风。十色五光华实茂，齐髡汉朔滑稽工。斯文有价忘劳鹿，芸草生香杀蠹虫。藉此观摩资获益，官情民隐两疏通。自是君身力补天，扬风扢雅独超然。简章已见开言路，梼杌从知化野烟。笔并董狐钢不折，名驰司马辔相联。此中奥妙胸成竹，懔懔春秋十载前。
敬次子清社兄留别原韵·其一
作者：林培张
朝代：清
体裁：七言律诗

灵璈箫管御天空，金石琅琅拜下风。十色五光华实茂，齐髡汉朔滑稽工。斯文有价忘劳鹿，芸草生香杀蠹虫。藉此观摩资获益，官情民隐两疏通。
敬次子清社兄留别原韵·其二
作者：林培张
朝代：清
体裁：七言律诗

自是君身力补天，扬风扢雅独超然。简章已见开言路，梼杌从知化野烟。笔并董狐钢不折，名驰司马辔相联。此中奥妙胸成竹，懔懔春秋十载前。
罗山书院故址
作者：林培张
朝代：清

离离原草绿成茵，甄别人材事总尘。代谢已虚山长席，筵空谁省宰官亲。春风秋月凭来往，衰柳寒禽自主宾。我向诸罗数遗迹，蚍蜉身世剧翻新。
谒工部林乙垣夫子墓
作者：林培张
朝代：清

心香默祝荐杯羹，为答师恩尽弟情。一第还山无限好，五年掌教有馀声。斯文将丧收残局，净土难寻上玉京。桃李三千惟我在，精灵来鉴老门生。
过新竹呈竹社诸君子
作者：林培张
朝代：清

去年两造郑公庐，为续前游一驻车。自笑形骸无检束，狂奴故态未曾除。老至方知应世难，毁誉任意太无端。吾生自有嶙峋骨，未肯随波逐急湍。安道偏悭一面缘，王郎仙去亦经年。纵云聚散关天定，往事追思便怆然。樽前叙旧慰离怀，得暂盘桓亦是佳。老景夕阳须护惜，重来有约忍相乖。
过王宫保故第
作者：林培张
朝代：清

门巷萧条野草花，驱车重访故侯家。斯人勋业传青史，旧国河山隔暮霞。蝴蝶花开罗绮恨，杜鹃声断夕阳斜。棂星谷璧今何处，输与东陵学种瓜。
送尚逊贤友之大埤开医业
作者：林培张
朝代：清

青年医术负清名，屡證芸窗夙慧惊。报道壶悬临僻壤，无难肱折播仁声。群居弦诵惭程雪，握手分离怅渭城。此去刀圭条理外，刚柔经史莫观轻。
颐园秋日雅集
作者：林培张
朝代：清

名园雅称集群才，更喜山城宿雨开。鸥鹭行中牵野藻，讴吟声里覆琼杯。池环九曲穿芳径，屏耸双峰点翠苔。何幸劳劳尘外客，清秋胜地许追陪。
题赖惠川世兄玉照
作者：林培张
朝代：清

文明人物春潮起，君独翩翩高顾视。庾梅嵇鹤羡丰姿，飒爽须眉呈茧纸。书生结习尽删除，雅咏弦歌傲朱紫。达兼天下穷一身，勉学壶公缩地理。人生竹帛不垂名，寄身端合画图里。万卷消磨阅世深，亚雨欧风收眼底。不藉丹青写陶情，襟怀自有佳山水。为问伊谁尺镜中，避世避言奇男子。
赠林昌彝联
作者：林士傅
朝代：清
体裁：联

作三五七经之羽翼；罗二十八宿于心胸。
閒咏
作者：林大喜
朝代：清

第一峰头第一家，鹑衣百结视如花。閒时嚼雪消烟火，醉后餐霞补岁华。欲得王侯为怎么，奚须富贵作波查。看来名利终何益，笑起蛟龙背上跨。
月夜友至
作者：林大川
朝代：清
体裁：七言绝句

踏来树影到柴门，皓魄当空满十分。得好友时如对月，今宵对月又逢君。
竹枝词 其一 潮州西湖
作者：林大川
朝代：清
体裁：词

不觉光阴三月三，可人春色凭谁探。邻家姊妹来相约，明日踏青紫竹庵。
竹枝词 其三 潮州西湖
作者：林大川
朝代：清
体裁：词

最好湖山上巳时，游人逐队赏花枝。羡他少小娇儿女，伴母来吟石上诗。
竹枝词 其二 潮州西湖
作者：林大川
朝代：清
体裁：词

药王阁畔下肩舆，步出弓鞋唤婢扶。多少楼台频指点，佳人原自爱西湖。
竹枝词 其四 潮州西湖
作者：林大川
朝代：清
体裁：词

时样新妆出意先，乌鸦云鬓学鸣蝉。玉簪坠地无由见，来觅湖边处女泉。
赏菊吟
作者：林大川
朝代：清
体裁：古风

闲来散步东篱下，秋谷秋花可养真。邻翁初熟梨花酒，醉我重阳九日春。月明振衣起长啸，居然触破西风窍。西风淡淡过园林，飘来香气惬我心。诗脾清爽复入髓，此乐陶陶悟古今。古今多少兴亡事，尽付花前酒满斟。
赠姚竹园
作者：林大川
朝代：清
体裁：五言律诗

先生真大隐，习静少人知。笑傲一壶酒，乾坤几首诗。生原无间日，死或不吟时。中有纲常句，沉酣我独师。
钓月山房杂咏
作者：林大川
朝代：清
体裁：五言律诗

斗室人烟里，千竿护草亭。吟梅惊雪白，得句破天青。客至酒初熟，花开梦乍醒。每邀风月伴，闲补种鱼经。
题诗石
作者：林大川
朝代：清
体裁：七言绝句

水色山光入画图，果然西子比西湖。名区自是传千古，管领何庸待大苏。
石塔屿
作者：林大鹏
朝代：清

峋嶙沧海岛，石塔斗飞泉。云湿人犹在，树欹鸟共仙。平郊迷极目，远水欲浮天。潦倒高歌后，名山是夙缘。
咏张烈妇沈氏诗
作者：林奉璋
朝代：清

贞志凌冰霜，芳心熏兰芷。烈妇沈孺人，千秋能有几。忆昔年十八，适于张家是。德言兼容工，女宗实著美。最得舅姑欢，郝法亦钟礼。悠悠五年来，接踵生二子。聚顺合庭闱，静好联床笫。同唱百年歌，所望偕老矣。夫也苦攻书，仲宣奈弱体。秋雨病又多，司马长卿似。病骨日支离，暗中空泪洒。世无扁鹊医，膏肓病难起。夫知病难起，曷胜长叹耳。沈吟柏舟诗，妇也会其旨。长跪向夫前，盟心天可指。倘夫不永年，妾身惟有死。九重黄泉路，依然共枕被。地久又天长，与君相终始。一朝夫溘逝，三呼痛不已。泣涕辞翁姑，不孝已若此。呜咽抚婴儿，不慈又如彼。俯仰抱憾间，全托诸娣姒。娣姒时茫然，否否又唯唯。环列劝伤心，愿妇安汝止。矧多未了缘，舍生何乃尔。为问闺阃中，慷慨伊谁氏。妇曰妾有心，金石坚莫比。夫亡与俱亡，万事付流水。含殓玉与珠，束装纨与绮。附棺与附身，诚慎为夫庀。招魂致诔词，哭奠陈酒醴。齐衰为服丧，不尽情妮妮。扶榇才出门，转身归房里。换却新衣裳，脱却旧簪珥。整顿如好花，将残再结蕊。须臾乃雉经，家人急奔视。嗟乎命已绝，相对泪累累。闻者咸悲伤，赞叹挂诸齿。贪生本人情，妇志一何伟。万古此贞烈，海外青山峙。
道光三十年1850秋八月在台湾府署评石头记成作七律三章志喜
作者：林奉璋
朝代：清

说石头经廿四春，龙沙万里上鲲身。棹声鞭影都圆梦，雪送花迎各助神。斩断六根原是假，归来一笑却成真。借观羲画尊麟笔，腐史于今有后尘。名教扶持自问难，谈情书上著铅丹。平生差可斯吾信，未死居然此事完。古月一轮含妙象，梅花数点破春寒。辟开儿女全忠孝，人兽关头豁大观。心血于焉用斗量，笔花生彩墨花香。独燃一炬成秦火，横扫浮云见太阳。著论不随无鬼没，问年原比鍊都长。老身杯酒同诗祭，事业欣欣托渺茫。
道光三十年1850秋八月在台湾府署评石头记成作七律三章志喜·其一
作者：林奉璋
朝代：清

说石头经廿四春，龙沙万里上鲲身。棹声鞭影都圆梦，雪送花迎各助神。斩断六根原是假，归来一笑却成真。借观羲画尊麟笔，腐史于今有后尘。
道光三十年1850秋八月在台湾府署评石头记成作七律三章志喜·其三
作者：林奉璋
朝代：清

心血于焉用斗量，笔花生彩墨花香。独燃一炬成秦火，横扫浮云见太阳。著论不随无鬼没，问年原比鍊都长。老身杯酒同诗祭，事业欣欣托渺茫。
道光三十年1850秋八月在台湾府署评石头记成作七律三章志喜·其二
作者：林奉璋
朝代：清

名教扶持自问难，谈情书上著铅丹。平生差可斯吾信，未死居然此事完。古月一轮含妙象，梅花数点破春寒。辟开儿女全忠孝，人兽关头豁大观。
送陈握卿归东瀛
作者：林奎章
朝代：清

自从荆识订心知，几度西窗剪烛时。每趁雨风寻旧话，忽装琴剑促归期。今朝劝尽留君酒，他日吟馀别我诗。咫尺天涯疏会晤，伊人宛在水之湄。
重游鲫鱼
作者：林奎章
朝代：清

十一年前此地经，今朝认取古沙汀。水光不改当时绿，山色犹留旧日青。一幅画图鱼蟹舍，数家溪溆薜萝亭。乘桴熟睡波心稳，泊岸无须扣竹扃。
挽杨仲愈联
作者：林如玉
朝代：清
体裁：联

司空罪言，左徒惜诵，千万卷纵横青史，可歌可泣，最怜他抑塞奇才，溯京华鹪鹩，匹马归来，草草宦游人，魂依北斗，泪渍南云，命也何如，出处伤心忠孝尽；平原肝胆，淮海风流，五十年批抹红尘，成佛成仙，只还个英雄本色。叹社里浮沉，黄金散却，茫茫身后事，花落春江，苔荒秋井，时乎不再，别离弹指死生分。
自挽联
作者：林姓妇
朝代：清
体裁：联

我别君去，君何患无妻，倘异时再叶鸾占，莫谓生妻不如死妇；儿随父悲，儿终当有母，愿他日得酬乌哺，须知养母即是亲娘。
曹仁宪谨荣寿五言排律
作者：林宗衡
朝代：清

五载苍黎福，铜符绾绿厅。元灯能久照，宝镜岂辞形。止水心堪白，公堂眼不青。几番红杏雨，万户紫薇星。乡校会分俸，蒙童亦执经。兰陔敦孝养，药笼贮参苓。士望多时洽，民情到处听。春风徐孺榻，冬日醉翁亭。地本平波浪，流偏判渭泾。群生齐在宥，大辟忍明刑。鬼子驱千甲，神君出六丁。威加戈直指，恩重雀飘翎。但说私皆忘，难夸我独醒。尊亲今献爵，词翰众撞莛。淡北来何暮，闽南发此硎。愿天申寿岂，重与庆耆龄。
客中杂感
作者：林宝镛
朝代：清

烟波愿未遂孤舟，又值风云惨淡秋。故主恩犹思凤阙，新亭泪枉洒金瓯。一枰忍看残棋劫，万斛难抛去国愁。海月不知人世变，夜来依旧照中州。
庚子1900春同诸友游南投分县衙感赋
作者：林宝镛
朝代：清

胜日寻芳挈伴来，此间畴昔胜蓬莱。寒松古柳青青在，寥落空堂半绿苔。江山易主迹空存，废廨残檐燕雀喧。傥使重逢屠二尹，也应咄咄暗销魂。荆棘铜驼感慨长，旧衙壁垒叹荒凉。屠公琴鹤今何在，空剩寒鸦噪夕阳。
重游彰化
作者：林宝镛
朝代：清

乐耕门外夕阳天，花木成畦景色妍。出水虾蟆浮绿背，荷花满沼叶田田。
鹿港施文远君招宴
作者：林宝镛
朝代：清

世事如棋局局残，疏狂到老笑弹冠。诗盟白社欢连夕，酒泛红螺醉一团。风月喜从楼上咏，须眉漫向镜中看。年臻大衍沧桑后，落拓当年七品官。
舟晚
作者：林家桂
朝代：清

林塘寒澈晚风清，叶叶帆圆客舸轻。沿岸人家团竹暗，傍岩渔火隔烟明。江沈夜气山无影，棹破波纹月有声。拟向骊珠台上过，凌晨小立听龙鸣。
书斋联
作者：林寿图
朝代：清
体裁：联

抽簪已归，书高于屋；键户不出，车盈其门。
京口阻雨
作者：林寿图
朝代：清

苍然寒色暮烟横，跕跕飞鸢与水平。三日塔铃呼断渡，一江帆叶贴依城。远钟自出南朝寺，晓角如鏖北府兵。破费千钱京口酒，醉看高浪驾长鲸。
伐木词
作者：林寿图
朝代：清
体裁：古风

上山知入云深浅，出云忘计山近远。不辨人声与斧声，但闻啄木四山鸣。枝叶斫多手欲坼，砺斧就觅涧边石。老夫气力非少年，歇担时复赪两肩。小儿作筐学折柳，路有遗金未解取。析薪克荷不为苦，松柏埋人能活汝。会稽太守坐厌贫，有薪不卖杀其身。
入竹谷
作者：林寿图
朝代：清
体裁：古风

暑行不张盖，午暍背沃浆。外灼忍须臾，内热我久忘。僮仆望谷趋，麇麚速走藏。两崖面东西，一涧盘中肠。下瀹功德水，旁熏知见香。桧柏妙有意，向风招人凉。众绿倏倒影，摇荡天沧浪。已出尘埃外，立脚判牢强。浮云倘来物，敢尔拂衣裳。弃去誓深入，履险犹康庄。
华山玉女宫联
作者：林寿图
朝代：清
体裁：联

唾落珠玑天上雨；步摇环佩夜来风。
华山玉女宫联
作者：林寿图
朝代：清
体裁：联

明星的皪无人摘；落雁回翔有路通。
夜过松风堂
作者：林寿图
朝代：清

婆娑老树话南迁，但见秋清水极天。远火渔多僧独坐，大江风定月中悬。苍龙蜕委禅栖后，朱鸟魂销落叶前。借与蒲团袪世虑，不知换劫是何年。
大水纪事
作者：林寿图
朝代：清
体裁：古风

波涛夜掀床，起视堂浮芥。呼童急索履，化凫弄狡狯。床前黄耳犬，迎作江豚拜。家真空四壁，天阔我眼界。东邻闻墙倾，西舍报屋坏。恍逢昆阳门，万瓦震一败。谁负水衡钱，尽偿河伯债。水势远涨天，转使大海隘。雨脚垂长绳，系日不出晒。鸠与鹊争能，勃溪声逞怪。十室九无烟，蛛网釜上挂。浮鸥且时来，盍载麦舟卖。惊呼海盗至，连橹严列械。历劫又甲兵，贻患非癣疥。县官令甲下，府帖户丁派。颇闻逐鱼鳖，犹愈刈菅蒯。家家门键失，日日刁斗戒。书生学水战，申谕及髫䯰。属垣语邻翁，夜警各謦欬。吾有老瓦盆，聊用抵鼓鞴。任恤重古风，危倾切情话。饥溺痛由己，守望慎勿懈。端阳拟寒食，何处悬蒲艾？欲吊楚大夫，恐伤母年迈。离骚亦罢读，问天色为晦。惜无铜弩手，三千射澎湃。
寄左宗棠
作者：林寿图
朝代：清
体裁：七言绝句

水声呜咽结愁云，儿戏当年灞上军。种得白杨怜死别，斜阳系马最销魂。
寄蕙卿
作者：林寿图
朝代：清

松寥死后发苍浪，相望燕闽又异乡。别我不知谁可友，交君尝谓狷非狂。东山未必耽丝竹，北斗惟应挹酒浆。海峤年来蹊径杂，留昌诗教辟榛荒。
挽周介农联
作者：林寿图
朝代：清
体裁：联

闽州耆旧，东越儒林，杖履叨陪，班同子弟；迁史循良，汉书廉孝，闬闳大起，庆衍儿孙。
攫麦叹
作者：林寿图
朝代：清
体裁：古风

十亩种地九亩荒，一亩割者青未黄。县官苦陈户逃籍，将吏怒说农登场。风追马蹄不相及，湿薪未燃灶火熄。健儿攫去麦三升，孙扶翁姥抱瓮泣。
望梁山
作者：林寿图
朝代：清

宫城何代倚岧峣，苑户祠宫并寂寥。三月莺花千古恨，五更风雨百灵朝。桥山弓剑疑黄帝，昆水旌旗近绛霄。不料霸图销歇后，又经劫火土成焦。
次平望驿即事
作者：林寿图
朝代：清

驿平山不见，况见洞庭君。震泽湖光远，吴兴水派分。鱼鳞秋后雪，莺脰树边云。忽作洛生咏，声愁老婢闻。
清明日登城隍山
作者：林寿图
朝代：清

王业偏安委逝波，东南半壁此经过。江湖越绝成中国，士女清明类上河。回合青苍沙鸟外，销沈金碧夕阳多。不关兴废伤春目，数点闽山隔翠螺。
渔梁遇陈蘅田同载至杭州为别
作者：林寿图
朝代：清
体裁：古风

无衣无裳，莫上渔梁。渔梁三日落大雪，冻我手僵君足裂。知名十载不识面，滑澾驿亭始相见。百钱藉救身饥寒，村茶恨涩酒恨酸。山农惊说冷得紧，君辈儒衣那能忍？呼舡载上严陵滩，同舟贵人冷眼看。为龙为蛇，一上一下，不升于天，泥蟠在野。昨日北风今日南，过眼当作阴晴谈。未须惆怅杭州别，慎勿相忘渔梁雪。
石壕
作者：林寿图
朝代：清
体裁：七言绝句

暮投官吏捉人村，丁壮凋零妪守门。不独二陵怨风雨，北邙还有未招魂。
自题生圹联
作者：林寿图
朝代：清
体裁：联

未知东越归何传；为爱西湖买此山。
钓台阻风
作者：林寿图
朝代：清
体裁：七言绝句

北风吹浪向南来，自爱鱼肥酒瓮开。七尺钓竿三尺艇，朝朝愿系子陵台。
陇州咏物诗四首选二 其一 蝉
作者：林寿图
朝代：清
体裁：五言律诗

寄托在高旷，翻遭俗耳惊。千崖集秋气，万木奏商声。歌有楚骚逸，言如晋代清。谅因发幽滞，天籁自孤鸣。
陇州咏物诗四首选二 其二 鹰
作者：林寿图
朝代：清
体裁：五言律诗

陇山纷燕雀，稀见海东青。天地向空阔，烟云抉杳冥。平芜一睥睨，凡鸟几膻腥。不羡金绦宠，飞腾绘尔形。
陕西藩署花厅联
作者：林寿图
朝代：清
体裁：联

室有澹台，与商公事；人非安石，莫尚清谈。
陕西藩署门联
作者：林寿图
朝代：清
体裁：联

门对终南，莫向此中寻捷径；地邻太乙，须知在上有仙都。
雪沧同登西城楼以诗见示次元韵
作者：林寿图
朝代：清

长乐门开晓角愁，谈兵人老雪盈头。咸京自昔兴亡地，渭水无情日夜流。莽荡川原连战垒，艰难刍秣唱军筹。玉关定远今谁属，怅立西风缥缈楼。
题欧斋联
作者：林寿图
朝代：清
体裁：联

与世无争，剩一闲人贫病老；从君所好，拥三长扬画诗书。
挽曾国荃联
作者：林寿奎
朝代：清
体裁：联

偕文正公戡定中原，极千古荣哀，伯仲大名垂宇宙；与司农侯联翩上界，萃一门忠义，英灵浩气亘湖湘。
挽郭嵩焘联
作者：林尊三
朝代：清
体裁：联

荷皇王之宠命，西洋布化，东粤扬庥，至今颂德歌功，中外幅员同一辙；本山岳以钟灵，名昭诸葛，福备汾阳，遽尔星沈月暗，馨香俎豆足千秋。
浣溪沙·见《词综补》
作者：林少君
朝代：清

麟篆知从九夜扪。诗王金诰佩随身。映梅争羡气氤氲。绣纸十番传虎仆，蒸云千首动龙宾。于今坛坫自推君。
过宾秋园亭
作者：林尧光
朝代：清

策我红藤杖，开君白版扉。山亭棕树暗，石磴枳花飞。小隐偏危帽，幽寻尚氎衣。此时足虾菜，江口子鱼肥。
去榆次县作
作者：林尧华
朝代：清

敝庐风雨足苔矶，句漏寻砂觉昨非。菱米有租充石鼎，荃丝为布剪山衣。诗情独往蚕抽茧，酒兴频年鹢退飞。闻道闽南开市舶，过江通印子鱼肥。
九月十日子纶员外招同诸公东河泛舟作歌
作者：林尧英
朝代：清
体裁：古风

田子尔能喷吐趵突之飞流，骨格萧爽谁与俦。水关甃石缚亭子，颇似张融岸上舟。昨日戎戎山雨来，登高孤负冥鸿秋。晨朝风色霁更好，折简报我东河游。红螺为盖沙棠楫，紫英黄丛置两头。此地涆濑数尺许，老蛟亦或潜深湫。须臾上客驱�出，银匼锦帕纷相纠。舆台趋走即挥汗，榜人牵挽惊哀喉。五闸迸开詄荡荡，柂底下泻如圆鸥。世间乐事那有此，观者摩肩提新篘。两岸老树霜拳打，鸟飞不救落枫稠。平头行觞酒将半，河干容裔扬棹讴。贺老琵琶李谟笛，鵁鶄翡翠声啁啾。各言乐极不可又，闪忽侧柁樯乌收。忆尔昔刺湖心艇，莼丝卷叶凝脂柔。对兹六桥渺在眼，宗炳动操良悠悠。西吴郁生亦好手，鼠须貌得壑与丘。图成痛饮卧其下，众岫倒侵林塘幽。
初夏忆木兰旧游
作者：林尧英
朝代：清

还望梅峰半，茅斋起寂寥。径通岩顶石，楼瞰海门潮。蝉嘒风中竹，蜗行雨后蕉。澄心点《周易》，滴露在林椒。石室峰头坐，巉岩直接空。云遮江树白，日射海波红。松鼠盘藤蔓，莎鸡隐竹丛。长怀观蜃市，楼阁散柔风。
初夏忆木兰旧游·其一
作者：林尧英
朝代：清

还望梅峰半，茅斋起寂寥。径通岩顶石，楼瞰海门潮。蝉嘒风中竹，蜗行雨后蕉。澄心点《周易》，滴露在林椒。
初夏忆木兰旧游·其二
作者：林尧英
朝代：清

石室峰头坐，巉岩直接空。云遮江树白，日射海波红。松鼠盘藤蔓，莎鸡隐竹丛。长怀观蜃市，楼阁散柔风。
和田郎中雯移居韵·其一
作者：林尧英
朝代：清
体裁：古风

晓碾霜屑推苯车，先生借地今何家。街西缭垣乍墁垩，邻人稍聚如�麚。又闻寒荣好慈竹，两行疏柳同排衙。窗壁冰油裹藤角，劲风错迕回帷斜。指麾局室设麑几，别置土篑藏松花。香缄綵□足铅椠，秦皮墨迹青于鸦。官阁有时召诗客，斫鲜击鼓周掺挝。投我佳吟发逸响，五十絙瑟搊灵娲。
和田郎中雯移居韵·其二
作者：林尧英
朝代：清
体裁：古风

田郎改筑悬栎车，索绹葺菼同山家。南荣两厢立短栅，萍可饲鹤莎饲麚。借问何以得幽旷，水曹无事休朝衙。西望香山隔墙角，千尖万尖云袂斜。遂摹清景寄寒竹，破眼艳艳丛节花。君才十倍颇惊众，坐飞虎仆挥青鸦。我如江鼓久喑哑，手无蜀木宁堪挝。读君新诗鍊山骨，直穷天巧追皇娲。
读双江倡和集作
作者：林尧英
朝代：清
体裁：古风

屋背神鹊喧晴朝，石根老柏垂劲条。望子晨星久落落，忽喜税鞅尘声消。左停鞭弭右鞬属，有若迸水回赤蛟。竹寮炯炯好围坐，自言清兴穷游遨。虔州二月春如海，杂花结障篁抽苞。更蹑郁孤台眺听，崩云千丈迎飞潮。砰訇雷鼓日奔吼，崆峒天竺疑动摇。城南官阁静无事，不辞佳客频招邀。共剪溪藤命虎仆，江风吹字成青瑶。顾我经游已十载，螺亭入梦真湫漻。把君此卷转自失，恨无杰句留山椒。投以小诗当杜举，径须痛饮诃陵醪。
题田纶霞漪亭读书图·其一
作者：林尧英
朝代：清
体裁：七言绝句

茅亭彷佛舣秋帆，万个筼筜老未芟。可似陶公读山海，村醪一酌一抽函。
题田纶霞漪亭读书图·其二
作者：林尧英
朝代：清
体裁：七言绝句

书帷安稳薜园深，隐几翛然总废吟。堪笑斲轮太多事，先生却自埽蓬心。
跋陈握卿与善录
作者：林师圣
朝代：清

聚首相亲数十年，曾披著述辑成编。承家历历名言在，淑世昭昭雅训传。说备东平心最乐，谈赅司马德为先。从教海外遵鸿诲，与善应多积善缘。与善名篇论说通，细研善善总无穷。惩淫务返清贞俗，戒侈惟存俭朴风。刺骨针砭回痼病，当头棒喝醒顽蒙。休云海岛宜观感，亘古寰区善类同。
跋陈握卿与善录·其一
作者：林师圣
朝代：清

聚首相亲数十年，曾披著述辑成编。承家历历名言在，淑世昭昭雅训传。说备东平心最乐，谈赅司马德为先。从教海外遵鸿诲，与善应多积善缘。
跋陈握卿与善录·其二
作者：林师圣
朝代：清

与善名篇论说通，细研善善总无穷。惩淫务返清贞俗，戒侈惟存俭朴风。刺骨针砭回痼病，当头棒喝醒顽蒙。休云海岛宜观感，亘古寰区善类同。
闻和斋陈三兄在大昆麓庄截筒化字率此寄赠
作者：林师圣
朝代：清

截筒化字昔人无，敬圣如兄孰与俱。僻地休教遗剩画，清风尚可扫微污。且将食古归君子，竟把虚心勉士夫。自此乡村知傲效，琅玕值足当洪垆。
东湖即景
作者：林庆旺
朝代：清

东流妩媚好逍遥，春树斜横佳致饶。十里潭光天际映，四时野色水中描。竹枝蔓衍拖青带，霓影纷披漾采桥。万户灯红居似织，湾波岸上看莺娇。一苇舟行游兴阑，锦鳞磅礡共垂竿。萍依泽畔岸连袂，星覆津头矶戴冠。籹牖云斜梳曲鬓，烟波日落镜悬盘。东湖今作西湖赏，也许骚人极目看。翘首湖天侈胜游，东郊花柳正娇柔。三时应许烟霞接，一水还教雨露收。色映苍松团鹤盖，影坠明月浴珠毬。野夫亦解幽清致，携手槃姗泛扁舟。
东湖即景·其一
作者：林庆旺
朝代：清

东流妩媚好逍遥，春树斜横佳致饶。十里潭光天际映，四时野色水中描。竹枝蔓衍拖青带，霓影纷披漾采桥。万户灯红居似织，湾波岸上看莺娇。
东湖即景·其三
作者：林庆旺
朝代：清

翘首湖天侈胜游，东郊花柳正娇柔。三时应许烟霞接，一水还教雨露收。色映苍松团鹤盖，影坠明月浴珠毬。野夫亦解幽清致，携手槃姗泛扁舟。
东湖即景·其二
作者：林庆旺
朝代：清
体裁：七言律诗

一苇舟行游兴阑，锦鳞磅礡共垂竿。萍依泽畔岸连袂，星覆津头矶戴冠。妆牖云斜梳曲鬓，烟波日落镜悬盘。东湖今作西湖赏，也许骚人极目看。
东湖即景·其二
作者：林庆旺
朝代：清

一苇舟行游兴阑，锦鳞磅礡共垂竿。萍依泽畔岸连袂，星覆津头矶戴冠。籹牖云斜梳曲鬓，烟波日落镜悬盘。东湖今作西湖赏，也许骚人极目看。
台湾偶作
作者：林庆旺
朝代：清

跋涉双洋任太虚，尘氛越国好删除。长披云树为疆界，尽为韨楼入券书。竹户日窥诗史案，海天风叩首阑居。有怀砥柱难投笔，几载凄凉志未舒。
台湾八景
作者：林庆旺
朝代：清

东方悬太阳，丸子见重洋。水曲腾波势，天池跃曙光。丽形能破雾，艳色出扶桑。一望沧溟远，珊瑚灿晓妆。
台湾八景
作者：林庆旺
朝代：清

冰壶九曲通，粉队市郊同。鸡声闻社北，笼影照墙东。藕丝垂地上，玉屑落天中。柳絮随风起，清肌赏太空。
台湾八景
作者：林庆旺
朝代：清

大观轮奂宜，游屐自委蛇。香坐乐章进，梅开宫漏迟。一舟高浪响，千里渺云驰。倾耳双洋外，杯深百不辞。
台湾八景
作者：林庆旺
朝代：清

巃嵷插三台，花香百里回。凤毛山掩映，鹿苑日徘徊。待月知波至，闻风惊浪来。春潮声似箭，髣髴迅雷催。
台湾八景
作者：林庆旺
朝代：清

形胜蔚崔巍，登高望九垓。三时先月得，七宝避风催。宦困称颜骨，名成笑陆才。澄清惟此景，耸立素怀开。
台湾八景
作者：林庆旺
朝代：清

极眸赏屿西，艳冶彩云迷。丹气四时播，红颜一笔题。寒鸦无独返，孤鹜恰同栖。醉脸归来晚，新篇五色齐。
台湾八景
作者：林庆旺
朝代：清

渡海与江并，春光薄暮清。藩宫离黍憾，王国普天平。月色三更远，渔歌四野横。行人多少许，几棹惠风迎。
台湾八景
作者：林庆旺
朝代：清

野径积沙深，七昆缓步寻。笠翁疑隐见，舟子任浮沉。众籁鸣天际，孤灯照水心。晨星钟漏落，渔火色相侵。
鹿耳门晓望
作者：林庆旺
朝代：清

五更飓发肆狂澜，险阻百千客棹难。舟柁岂安潮淼涌，渔灯错认晓霞观。蛟龙水面吞星镜，凰凤山头遁日丸。波入鹿门风未宿，一层惊了一层滩。
挽多隆阿联
作者：林庆炳
朝代：清
体裁：联

李广不侯千古恨；黄忠老将几人同。
贺某人二十七岁寿联
作者：林庆炳
朝代：清
体裁：联

与悉达多降诞同辰，夙因有自；正苏老泉发情之岁，来日方长。
严子陵钓台联
作者：林庆铨
朝代：清
体裁：联

一夜客星临帝座；千秋明月照渔竿。
于谦墓联
作者：林庆铨
朝代：清
体裁：联

帝位安危操上策；外藩影响戮孤忠。
代定安绅民贺张士锃寿联
作者：林庆铨
朝代：清
体裁：联

秀毓昆明，五百里贤人聚；祥开琼岛，八千户弦歌声。
代定安绅民贺黄赞勋寿联
作者：林庆铨
朝代：清
体裁：联

化洽年丰，百里瞻云赓寿佛；衢歌巷舞，万民掬水拜神君。
代贺全庆重宴鹿鸣联
作者：林庆铨
朝代：清
体裁：联

一品纯臣，六十年前赓鹿野；五朝元老，三千里外望龙门。
对联
作者：林庆铨
朝代：清
体裁：联

奉天语褒嘉，不为浮靡之学；溯先人道德，当思砥砺成才。
山海关联
作者：林庆铨
朝代：清
体裁：联

山余落日千峰紫；海泻遥空一气清。
挽严雪滩联
作者：林庆铨
朝代：清
体裁：联

平章风月红牙管；剪刻烟霞古锦囊。
挽文星瑞联
作者：林庆铨
朝代：清
体裁：联

以经济名，以著作名，以琴棋诗酒名，明月证前身，看郎君榜列贤书，竟尔归真含笑去；文苑一传，儒林一传，循吏世臣一传，爱才由至性，记小子联编述录，曾叨笔削苦心来。
挽李香苹联
作者：林庆铨
朝代：清
体裁：联

胸中锦绣三都赋；笔底烟云五岳图。
挽杨维培联
作者：林庆铨
朝代：清
体裁：联

共传清节胡威绢；自有家风赵忭琴。
挽某太守联
作者：林庆铨
朝代：清
体裁：联

倘夙世冤仇，胡结为母子兄弟；论斯人品行，可质诸天地鬼神。
挽薛聚奎联
作者：林庆铨
朝代：清
体裁：联

鸿谈不减陈惊座；诗句争传赵倚楼。
挽邓廷楠联
作者：林庆铨
朝代：清
体裁：联

韩子文皆从道出；温公事可对人言。
挽陈禹年联
作者：林庆铨
朝代：清
体裁：联

文章司马千秋笔；意气元龙百尺楼。
挽韩纯禧联
作者：林庆铨
朝代：清
体裁：联

平生所感在知己；此老曾期于古人。
格言联
作者：林庆铨
朝代：清
体裁：联

著书忌早，处事忌扰，立朝忌巧，居室忌好；制行欲方，行事欲圆，存心欲拙，作文欲华。
潼关联
作者：林庆铨
朝代：清
体裁：联

河经百二开天地；华枕西南锁雍梁。
自题知足知不足斋联
作者：林庆铨
朝代：清
体裁：联

传家故物诗书礼；伴我闲情松竹梅。
贡院联
作者：林庆铨
朝代：清
体裁：联

鱼钥平分帘内外；龙门遥盼舍东西。
贺李岱阳重逢花烛联
作者：林庆铨
朝代：清
体裁：联

阿婆学作新嫁娘，争看螺髻盘青，有绕膝孙曾，戏呼少妇；而翁本是美男子，倘把虾须濡墨，使比邻妯娌，错讶檀郎。
贺桂坛中举联
作者：林庆铨
朝代：清
体裁：联

四代迁羊城，祖父孙曾皆食德；卅年看虎榜，兄弟叔侄六登科。
贺程端本母五世同堂获旌表联
作者：林庆铨
朝代：清
体裁：联

伯仲齐名，衣线不忘慈母泽；孙曾绕膝，宫袍同惹御炉烟。
赠徐赓陛联
作者：林庆铨
朝代：清
体裁：联

天半风清下鸾鹤；海滨云起孰鱼龙。
挽某孝子联
作者：林庆铨外祖
朝代：清
体裁：联

孝哉其行；卓尔可风。
文昌庙联
作者：林庆铨外祖
朝代：清
体裁：联

官何取哑和聋，知为拳不关口耳；衣必拖朱与绿，能出色便是文章。
珠妈庙联
作者：林庆铨外祖
朝代：清
体裁：联

与世幸留真面目；为人多种好根苗。
祠堂联
作者：林庆铨外祖
朝代：清
体裁：联

秩元祀，礼奠愆，继祢继祖继高曾，孝思不匮；屡丰年，岁其有，奉牲奉盛奉酒醴，明德惟馨。
父子巧对
作者：林庆铨林同枢
朝代：清
体裁：联

鸟带风，草占风，天机早兆；羊舞雨，鼠知雨，古典曾详。
九日元兴岩登高
作者：林应运
朝代：清

翠屏岩上景奇哉，突兀山头眼界开。紫岭石疑乌帽落，碧空云想白衣来。倾觞可养双颐晕，对菊还怜百草颓。九日登高人尽醉，不知何处是天台。
题姚复庄燮哭汤户部诗后·其一
作者：林廷彦
朝代：清
体裁：古风

开卷色黯惨，淋漓纸犹湿。不辨墨泪痕，似闻声呜咽。语长心骨悲，以诗代天泣。百读无能休，掩卷忽起立。起立心怦怦，如见千秋情。大海奔回流，寒江失其深。倾喉拟一歌，西望涕泗横。
题姚复庄燮哭汤户部诗后·其七
作者：林廷彦
朝代：清
体裁：古风

击节读不已，手钞腕愁脱。但觉肫挚情，于我相吻合。昏灯烛细书，痴坐发狂叫。疑有关塞魂，乘月下相照。月照琼树枝，风吹幽人衣。秋兰纫作佩，形影无然疑。铭心逾骨肉，患难盖可知。精诚入梦寤，真气弥淋漓。哀音忽吹至，惝恍神迷离。肝肠非铁石，焉能不奔摧？地中百斛泉，不及泪流涌。拉杂写七诗，魂魄九幽动。料应百世下，共此悲感情。谁酹一杯酒，我亦伤心人。
题姚复庄燮哭汤户部诗后·其三
作者：林廷彦
朝代：清
体裁：古风

忧伤久奔走，辛苦公车中。蓬瀛在遥海，欲渡悲回风。相见及壮时，不止心迹同。病体清且癯，鬑鬑已有须。遥知去年别，欲别重唏嘘。尺木得凭藉，升腾在斯须。何为怀策归，思以老著书。大材久始用，所悲行道孤。遂令生死情，益摧心血枯。
题姚复庄燮哭汤户部诗后·其二
作者：林廷彦
朝代：清
体裁：古风

依依出山云，因风乍回合。各抱霖雨心，相失又南北。南北各万里，均此星月光。寒星夜陨石，落月天雨霜。利器不一用，摧折吴干将。神龙忽化去，为帝骖云翔。魂招不可下，迥立神忧伤。
题姚复庄燮哭汤户部诗后·其五
作者：林廷彦
朝代：清
体裁：古风

见公既不得，苦思读遗文。相去遂万古，贶我以精神。遗文不可觅，会当求诸师。落落经世才，所存恐已稀。一发系千钧，匪求后世知。大海掣鲸鲵，阴厓聚雷雨。但读吾师集，可知公所吐。两间不朽名，光燄高李杜。何当为李汉，思附韩吏部。
题姚复庄燮哭汤户部诗后·其六
作者：林廷彦
朝代：清
体裁：古风

知己太寥落，出门屡失欢。椒兰为萧艾，不觉斯世宽。苦抱悱恻心，周旋故人故。绝迹避尘嚣，痛为俗所误。骊龙晦颔珠，魑末伺昏黄。奋身苦一跃，前程风云长。有力忍引手，旦夕死道旁。缓急无可恃，百端集茫茫。读此见古谊，惄焉中心伤。
题姚复庄燮哭汤户部诗后·其四
作者：林廷彦
朝代：清
体裁：古风

髫年读公文，光怪难逼视。化古以入时，精悍成一子。僵走不敢追，颇疑公久死。讵意公尚存，今忽赴玉楼。及公未死时，悔不从师游。谓如玉局翁，及见韩富欧。使公今尚存，我岂遽相见？家贫道途修，足未出乡县。如公竟不死，终胜公死时。每思览山川，助我文雄奇。六合非大荒，庶有相见期。
曹仁宪谨荣寿五言古
作者：林廷鲲
朝代：清

维公其伟矣，经纶满腹藏。宰世清于水，居官涖以庄。保民如保赤，仁意溢洋洋。立教先文德，栽培兰桂香。父母乾坤大，春秋日月长。应知仁者寿，何俟假彼苍。惟兹文甲士，此心终不忘。爰当崧降节，盥沐拜公堂。寿诗各献颂，寿酒各称觞。俾尔弥尔性，纯嘏咏尔常。八百椿并茂，三千桃比芳。吾侪托宇下，长以沐恩光。
挽张之洞联
作者：林开暮
朝代：清
体裁：联

回翔枢阁，保障东南，系天下安危五十年，岿然鲁殿灵光，国粹赖公存，一代扶轮归大雅；圣主幼冲，老臣凋谢，遍海内讴思四百兆，渺矣曲江风度，时艰惟公济，后来补衮望诸君。
挽张百熙联
作者：林彦京
朝代：清
体裁：联

广张三千六百钩，固将使瀛海波涛，同向沃焦满注；传之七十有二代，庶几见神州文物，不随李叟西沉。
大湓滩
作者：林徵韩
朝代：清

大湓滩上下滩舟，为试风波入乱流。千嶂日昏三楚雨，一潭云冷九溪秋。当年去国家曾破，别路依人志未酬。何事丈夫长慷慨，身轻万里当闲游。
扁道
作者：林徵韩
朝代：清

百尺清溪上，阴崖石磴悬。水声人语乱，山骨马蹄穿。世路偏多险，风尘独有年。那能无间阻，书剑自飘然。
挑野菜歌
作者：林徵韩
朝代：清

日穿花影碎，村犬花外吠。一起南村来，妇女装成队。小儿怀在怀，大儿背在背。右手持弯弓，左手张阔袋。下我村北田，挑我田中菜。菜花香可怜，菜叶青可爱。但苦根不肥，天旱失灌溉。饥多难普疗，人多不一辈。得挑时且挑，尽我此田内。三五村东头，谁家邻姊妹。相邀斗草来，各撷幽芳在。金钗落翠鬟，坐地成赌赛。嫣然一笑间，春风生万态。那知挑菜人，当年亦粉黛。
挽孙豹人先生
作者：林徵韩
朝代：清

已视荣名作等闲，辟书何事下松关。葛巾野服朝天去，明月清风引杖还。冠盖岂能羁白发，墓门犹喜对青山。凭谁题碣留私谥，好置先生夷惠间。
换马行
作者：林徵韩
朝代：清

马蹄落地滚尘埃，道是天使天上来。未许邮符先及见，直呼换马声连催。马到当换故不换，下马索取常例看。但须一贯就腰缠，无语饱饫邮亭饭。饭罢曾不少迁延，上马还须惜马钱。走马城边立马上，手折杨柳当马鞭。前跕前去不须臾，后到一起是行厨。朝廷供给有正项，额外别寻达刺苏。醉后向人口譊譊，是人遇之遭鞭敲。稍有不如需索意，拚死骑将驿马跑。天使后来无一语，只是颜色多骄倨。公然下马坐悬堂，换马从容上马去。
杂咏
作者：林徵韩
朝代：清

不用寻诗过岭西，日来幽事颇堪题。松间拾菌云遮路，雨后罾鱼水满溪。偶乞瓶花从野衲，时需斗酒问山妻。行将策杖看禾去，只恐硗田绿未齐。
益门
作者：林徵韩
朝代：清

八百连云栈，经过始益门。水乾溪有路，烟冷树无村。怪石频惊马，空山独唳猿。可堪林莽下，清昼也黄昏。
盱川夜泛
作者：林徵韩
朝代：清

两行疏柳夹河桥，且就轻波试短桡。船小不容多载酒，月明何处一吹箫。沙鸥水次依眠稳，野鹤天空入梦遥。终夜自醒还自醉，那关愁长与愁消。
草凉驿
作者：林徵韩
朝代：清

客路当春晚，林昏鸟竞哗。野田初著雨，山坞半桃花。种植无多地，生存只数家。不知今夜酒，端欲向谁赊。
钓鱼
作者：林徵韩
朝代：清

虽是钓鱼人，不入渔人夥。时与牧牛儿，溪头争石坐。
除夜
作者：林徵韩
朝代：清

万里从教滞此身，廿年为客惯风尘。宁须浊酒浇残夜，且与寒花作比邻。归去梦魂知路远，老来儿女觉情真。家家守岁明镫坐，我亦他乡度岁人。
黔西道中
作者：林徵韩
朝代：清

暗雨黔西路，凌晨结伴行。马蹄循虎迹，人语杂猿声。旧里余荒井，空山冷废城。不毛嗟此地，禁得几鏖兵。
挽杨仲愈联
作者：林志廉
朝代：清
体裁：联

先人同谱，刘孝标最笃交期，频年泃沫情深，幸免西华伤葛帔；亘古名流，孔文举差堪比例，一旦风骚韵歇，欲当北海覆金杯。
挽汤化龙联
作者：林志钧
朝代：清
体裁：联

盗杀武元衡，总为有才天不宥；谁欤严仲子，即非修怨国难堪。
挽张百熙联
作者：林惇耀
朝代：清
体裁：联

握学校科举兴废大绾枢，遗疏一篇，犹复鸣悽念朝政；与仪徵河间耆宿同谥典，春风十载，何堪涕泗哭先生。
初夏村居
作者：林慎修
朝代：清

嫩绿轻阴竹放梢，二三野老日论交。草堂未雨先防漏，閒补风檐一把茅。
申包胥泣秦廷
作者：林慎修
朝代：清

伤心祖国压强邻，汉水方城已半沦。退敌有怀存故楚，乞师无奈向西秦。挥来一副英雄泪，洒遍全班将士身。破碎河山旋克复，若敖不馁赖斯人。
芦花
作者：林慎修
朝代：清

不共东篱载酒欢，白头终古寄江干。鸥盟浅渚秋波淡，雁落沧洲夜色寒。寞寞轻烟馀剑气，茫茫飞絮扑渔竿。琵琶亭外横舟处，有客低吟独倚栏。
曹仁宪谨荣寿
作者：林扬声
朝代：清

一团和气配乾坤，德化施行俗可敦。羲瑟农琴期近古，村箫社鼓乐沾恩。鹤飞谁唱东坡曲，燕会共开北海樽。为祝期颐长不老，升平人瑞庆公门。香焚宝鸭烛金莺，道是使君此日生。品拟黄花秋色淡，节徵古柏岁寒荣。登龙士共三多祝，附骥余同再拜赓。应识他年归去后，还将洛邑会耆英。
曹仁宪谨荣寿·其一
作者：林扬声
朝代：清

一团和气配乾坤，德化施行俗可敦。羲瑟农琴期近古，村箫社鼓乐沾恩。鹤飞谁唱东坡曲，燕会共开北海樽。为祝期颐长不老，升平人瑞庆公门。
曹仁宪谨荣寿·其二
作者：林扬声
朝代：清

香焚宝鸭烛金莺，道是使君此日生。品拟黄花秋色淡，节徵古柏岁寒荣。登龙士共三多祝，附骥余同再拜赓。应识他年归去后，还将洛邑会耆英。
蟹菊
作者：林抟秋
朝代：清

玉爪金螯品自仙，无肠新样占篱边。此花堪拟经纶饱，披甲拳丁战雪天。
谒台北圣庙
作者：林抟秋
朝代：清

圣宫新杰建，台北焕文光。名教纲常地，诗书礼乐场。人才多棫朴，俎豆永馨香。仰慕尼山学，拜观万仞墙。
夏日田家杂兴
作者：林拱辰
朝代：清
体裁：七言绝句

日暮薰风爽气生，手除蔓草也怡情。归来倒尽樽中酒，醉向松间卧月明。
挽张之洞联
作者：林振翰
朝代：清
体裁：联

中外闻名，忠如司马惟忧国；始终典学，身比植鳍为列星。
游海会寺
作者：林振芳
朝代：清

独爱清幽此地来，不辞芒履踏苍苔。烟迷竹径钟声远，云敛溪山梵宇开。胜迹何须金布砌，上方宁异玉生台。谈空閒士迟归思，无数閒禽绿水隈。
红牡丹茶
作者：林振芳
朝代：清

名葩原产自荷兰，移植閒庭色更珊。叶翠拟侵龟背绿，花红恍映鹤头丹。珠胎涨腻时惊晚，绛蕊含蘤岁耐寒。艳态已堪供画谱，休誇国色灿雕栏。
曹仁宪谨荣寿
作者：林挺华
朝代：清

寿星临我淡，政治普甘棠。学究天人蕴，名争日月光。孝经传小子，廉俸建胶庠。两袖清风在，深仁福泽长。
丁酉九日泊舟烟台寄鹤亭二首
作者：林旭
朝代：清

别君若翌日，登舟作重九。万里好家山，翩然得我友。主人掩户出，巨盗窥所有。已去俄复来，居心疑不厚。莫谓国无人，一旦落君手。落叶未足悲，睹寒情一至。孰云东邻女，不下阮生泪。此意旋自隐，妄谓止礼义。不图扬其波，乃使惭无地。泥犁诚对簿，君亦无所利。
丁酉九日泊舟烟台寄鹤亭二首·其一
作者：林旭
朝代：清

别君若翌日，登舟作重九。万里好家山，翩然得我友。主人掩户出，巨盗窥所有。已去俄复来，居心疑不厚。莫谓国无人，一旦落君手。
丁酉九日泊舟烟台寄鹤亭二首·其二
作者：林旭
朝代：清

落叶未足悲，睹寒情一至。孰云东邻女，不下阮生泪。此意旋自隐，妄谓止礼义。不图扬其波，乃使惭无地。泥犁诚对簿，君亦无所利。
上海胡家闸茶楼
作者：林旭
朝代：清

已近乡心那得休，谁曾一笑妄成留。依回避疫情何怯，牵率言欢意易酋。十里人声趋短夜，百年海水变东流。闲来独倚原无事，只为凉风爱此楼。
与拔可别后却寄
作者：林旭
朝代：清

少年为道欲安心，莫以端居儗陆沈。丛桂小山真好住，白华处子孰能侵。书声课弟灯初上，竹影关门雨自深。新为高斋作寂寞，据梧不共夜分吟。
与方慕寒
作者：林旭
朝代：清

我始就傅出，君实连墙居。同年一月小，共学兄弟如。先生君长兄，爱我常并誉。太翁白发健，携我坐床敷。分甘预一割，锦绅再拜趋。不见八九载，谁谓同州闾。乐群日可数，在远迹愈疏。言念小秦君，欲从治汉书。今我不强学，殖落殆成樗。见日抚手忭，口呿穷须臾。闻君秋当婚，孟姜玱琼琚。登高夥新诗，缘情故自殊。风流老司马，厚子意有馀。放衙接佳语，探怀出明珠。悢悢身万里，藉问何止疋。
与熊子嘏
作者：林旭
朝代：清

好事相寻信有缘，肯钞诗去愧流传。止堪留作停云记，不忘南堤五月天。借书每日见辛勤，自说家藏付当然。乱后山川辉润少，要思人力可回天。兄事深欣长五年，处君当复许相镌。诗人元与穷人异，自致昂藏莫可怜。
与熊子嘏·其一
作者：林旭
朝代：清

好事相寻信有缘，肯钞诗去愧流传。止堪留作停云记，不忘南堤五月天。
与熊子嘏·其三
作者：林旭
朝代：清

兄事深欣长五年，处君当复许相镌。诗人元与穷人异，自致昂藏莫可怜。
与熊子嘏·其二
作者：林旭
朝代：清

借书每日见辛勤，自说家藏付当然。乱后山川辉润少，要思人力可回天。
与石遗大兴里饮罢过宿有叹
作者：林旭
朝代：清

往日矜夸一任谩，远来共醉事殊难。高楼罢酒天初雨，短榻挑镫夜向阑。流落倾城同一叹，忖量终岁得多欢。此怀恐逐晨钟尽，留遣回肠报荅看。
九月十六日雪和冯庵
作者：林旭
朝代：清

玉琢参差衔瓦明，风吹块重坠还轻。不逢闰岁交东节，若话家山感客情。墙下空尊眠自冷，阶前残菊压都倾。道人缩手看难足，却笑冰寒镂不成。
二月三日出游
作者：林旭
朝代：清

新春瞥眼二月三，粿耳吃完腹历鹿。卧闻棚窍风叫鸱，起视墙头云走虪。抠衣勉后二三子，步出城门里五六。黄茅白水冰始澌，桅木森森一极目。风筝百尺拽河干，有似牵船车转轴。空中闪闪鳞之而，谁知糊纸还缚竹。淮南鸡犬尚升天，东海鱼龙定游陆。妄凭噫气上叫号，不畏晴雷下追逐。青云仰首不自致，托命长绳终娖娽。高飞未免丈夫惭，何况瞻相多蹙蹙。徘徊畏雨遂先归，贪恋无风还偃伏。岂伊身世犹寥廓，坐念冬春客兹局。窗前高下晒衣裤，室中左右堆箱簏。青氤梦见草侵阶，春色意生日照屋。吾妻忆母只叹嗟，我友攻文极彬戫。笑馀度岁资唐史，未夜先眠烛不摍。何人邮致水仙栽，无事燂汤日再浴。遨头风味又若此，藉口无令诟孤独。冯庵先生亦不出，肯和新诗粲盈幅。
二月十八日读史
作者：林旭
朝代：清

韩诛彭醢瞻言渐，东海萧生致可忧。但有太师驭边手，门生何术更吹求。
代书与里中亲友
作者：林旭
朝代：清

推户惊风大，听诗闻雨来。五年终夕话，三客异乡回。欢阻河塍月，心伤里社灾。别怀知未释，寄与短章开。
偶得旧纸扇是往年柳屏义门所写题以寄之
作者：林旭
朝代：清

章台拊马当时物，不逐春归柳色空。我友别来诗句旧，三年怀袖过秋风。
先师陈幼莲观察遗文缀言
作者：林旭
朝代：清

断玑零璧散不拾，田父夜惊莫敢藏。青箱世守亦仅仅，深锁何殊尘网凉。当年有作必写与，楚亦有分旌与璜。时时开视宁忍读，六丁下取须提防。惟天生才加以学，小子辟席突窥墙。追穿载籍吸元气，浅才薄艳下奔忙。古者文章重制诰，至今读数常与杨。圣朝责实所弗尚，诸侯侨戍争求良。由来陈琳阮瑀集，存者纵富已已亡。香山居士尚律切，少陵野老穷铺张。论诗宗尚见百一，空积腹中千万章。茅亭六月忆新落，左右花草罗丹黄。终日相呼语不尽，三复共赏味逾长。钟山回首竟终古，三年忽忽永心丧。独念遗文后死责，名山何日发辉光。
八月十五夜呈陈冯庵
作者：林旭
朝代：清

今宵月慰一年意，滂沱溃作秋光曼。中庭桂树亦何有，珩格交横杂藤蔓。无言清影自徘徊，便觉玉阶寒未逊。幽居兀兀忘时日，佳即读书饥呼饭。偶然吟咏但自适，冯庵老人论契券。轻狂值得病魔讶，稍稍去之不馀慁。感渠夜夜来窥寻，为洗从前幽独恨。应须一字论一缣，始抵婵娟价千万。老人老去诗律细，渐有少年笑才钝。我今此事当推谁，立待挥毫宁用巽。
八月十四夜拔可宅中露台
作者：林旭
朝代：清

家山风物别成忘，良夜乘高试一望。月静方知双塔闹，雾低惟觉满城香。惊枝群鸟难安梦，闻笛离人易断肠。直恨清辉同万里，谁言秋思在他乡。
六月初一日
作者：林旭
朝代：清

月朔重申晨夜命，贪眠自定奈吾顽。卧看露瓦笼金润，起待风帘扬练殷。花鸟鲜妍人气静，屋庐深远市声闲。诗人得意多斜日，不为朝阳一破悭。
再寄拔可并讯仲奋
作者：林旭
朝代：清

客还孤陋少情亲，厚我犹夸李与陈。绝羡杀鸡人有母，直呼作黍孰为宾。欲言已尽原堪去，相见方秋更待春。路曲树阴压清泚，记同诗客访经神。
再赋二律
作者：林旭
朝代：清

去灯为妨月，被酒但呼茶。憔悴空如此，婵娟共几家。能豪感同辈，极意惜年华。便作伤心语，旁人莫道差。此间频作客，惭愧累华筵。得句劳相慰，纵谈忘失眠。未胜贱子感，多谢大家贤。来日沧江去，虚留惜往篇。
再赋二律·其一
作者：林旭
朝代：清

去灯为妨月，被酒但呼茶。憔悴空如此，婵娟共几家。能豪感同辈，极意惜年华。便作伤心语，旁人莫道差。
再赋二律·其二
作者：林旭
朝代：清

此间频作客，惭愧累华筵。得句劳相慰，纵谈忘失眠。未胜贱子感，多谢大家贤。来日沧江去，虚留惜往篇。
再题相去常悲天一涯，如今可是到家时。畏人客子成何著，耐向闲庭数日思寄梁节庵武昌
作者：林旭
朝代：清

高言不止众人心，折杨皇荂易为音。我见斯人每有得，可知语上资堪任。眼中时贤愿识少，于水譬见潇清深。先生伟节风天下，求匹于古非于今。寒泉旧井不自恻，汲引后进犹钩沈。窥公性情实至厚，忧时念友恒钦钦。去年苏州诔循吏，高台流水朱弦喑。我今师丧重茧赴，服勤一念空差参。感我远行忘新岁，招上湖楼邀客吟。骋妍抽秘盈众态，游心窜句费几斟。北海酒尊谁擎举，颍川公子相追寻。明朝辞去船下水，回看大别春阴阴。武昌三度食鱼美，宿留桑下惭精谌。微韽回衍声病澈，撞钟试可绳题襟。